Ο Θοδωρής Γεωργίου φωτογραφίζει τη Θεσσαλονίκη υπέροχα\nΜία συζήτηση με τον νεαρό φωτογράφο για φωτογραφία, drones και καρέ που δεν θα ξεχάσει ποτέ.\nΈνας χειμώνας που έχει μπει για τα καλά στην καρδιά του φθινοπώρου της Θεσσαλονίκης μας αναγκάζει να συναντηθούμε στο εσωτερικό ενός καφέ στην Ανατολική Θεσσαλονίκη. Φτάνει με δέκα λεπτά καθυστέρηση. Μούσκεμα. «Εντόπισα κάτι στην παραλία που άξιζε να φωτογραφίσω», θα ομολογήσει προτού ένα πράσινο τσάι προσγειωθεί στο τραπέζι και ένας ντεκαφεϊνέ αρχίσει να ετοιμάζεται. Η συζήτησή μας ξεκινά.\n«Όπως όλες οι τέχνες, έτσι και η φωτογραφία είναι τρόπος και δίοδος έκφρασης συναισθημάτων. Είναι η αποτύπωση της μοναδικότητας της στιγμής, μια στιγμή παροδική, η οποία μέσα από τη φωτογραφία καταφέρνει να γίνει αθάνατη. Είναι η δυνατότητα να αντιληφθεί και να δει κανείς, μέσα από τα μάτια του φωτογράφου, από άλλη οπτική και ματιά, τις καθημερινές εικόνες της ζωής», είναι τα πρώτα του λόγια, εξιστορώντας ποια ανάγκη τον οδήγησε σε αυτόν τον καλλιτεχνικό δρόμο.\n«Πάντα ήμουν σινεφίλ. Ανέκαθεν παρατηρούσα και αποτύπωνα κινηματογραφικές σκηνές στο μυαλό μου. Πριν χρόνια, διασχίζοντας την παραλιακή που είναι η καθημερινή μου διαδρομή προς τη δουλειά, άρχισα να παρατηρώ τους ανθρώπους, τα αυτοκίνητα, τα καράβια στον Θερμαϊκό και διαπίστωσα πως έβλεπα παντού κινηματογραφικά καρέ. Έτσι γεννήθηκαν οι πρώτες εικόνες στο μυαλό μου και η ανάγκη να φωτογραφίζω, θέλοντας εκείνες τις εικόνες να τις αποτυπώσω, να τις εγκλωβίσω μέσα από τις λήψεις μου.\nΗ ζωή μας είναι γεμάτη όμορφα φωτογραφικά στιγμιότυπα, αρκεί να έχουμε τα μάτια μας ανοιχτά και τη φαντασία μας ελεύθερη. Αυτή ήταν και η αρχή του μεγάλου φωτογραφικού μου ταξιδιού. Ξεκίνησα να ψάχνω, να αναζητώ και να διαβάζω για την όγδοη τέχνη. Εντρύφησα και προσπαθώ συνεχώς να βελτιώνομαι, να εξελίσσομαι. Όταν αγαπάς κάτι, δε σταματάς ποτέ και δεν επαναπαύεσαι».\nΤο τελευταίο διάστημα το drone έχει μπει για τα καλά στον χώρο της φωτογραφίας, ανατρέποντας όσα «γήινα» γνωρίζαμε για αυτήν. Πώς υποδέχτηκε ο ίδιος την εξέλιξη αυτή;\n«Πάντα με ενθουσίαζε η εξέλιξη της τεχνολογίας. Ειδικά στον τομέα της φωτογραφίας παρακολουθώ και προσπαθώ να είμαι πάντα ενήμερος για τις νέες τάσεις και τα μέσα, όπως το drone όταν κυκλοφόρησε στην αγορά. Βλέποντας εναέριες λήψεις, ενθουσιαζόμουν, λόγω της διαφορετικής οπτικής. Έτσι φύτρωσε το μικρόβιο αυτό μέσα μου κι όταν το drone έγινε γνωστό και προσιτό στο κοινό, το βρήκα σαν μια ευκαιρία να αποτυπώσω εικόνες από μια ιδιαίτερη οπτική. “Sky is the limit”, άλλωστε, κάτι που ταιριάζει γάντι και στην αίσθηση ελευθερίας που σου προσδίδει.\nΝιώθεις πως πετάς μαζί του, διασχίζοντας και φωτογραφίζοντας κόμβους ταχείας κυκλοφορίας, πολυκατοικίες, πόλεις, θάλασσες, νησιά. Σου δίνεται η δυνατότητα να απαθανατίσεις σημεία και μέρη που η πρόσβαση είναι δύσκολη ή κάποιες φορές ακατόρθωτη από το έδαφος. Επίσης, πριν διαδοθούν τα drones για να βγάλει κάποιος εναέριες φωτογραφίες θα έπρεπε να μισθώσει ελικόπτερο, πολυδάπανη ενέργεια και σίγουρα για λίγους. Το drone προσφέρει την ευκαιρία αυτή ανα πάσα ώρα και στιγμή, δίνοντας φτερά στις δυνατότητες σου και στη φαντασία σου! Πιστεύω πως άνοιξε νέους φωτογραφικούς δρόμους ακόμη και στον επαγγελματικό τομέα, καθιστώντας την δουλειά των επαγγελματιών φωτογράφων πιο ενδιαφέρουσα, δίνοντας άλλη διάσταση και οπτική».\nΠοιες είναι, όμως, οι αγαπημένες drone φωτογραφίες που έχει τραβήξει;\n«Όλες οι drone φωτογραφίες είναι εντυπωσιακές, διότι είναι λήψεις που δεν έχεις ξαναδεί. Είναι μοναδικό αίσθημα να βλέπεις τα πράγματα από ψηλά! Ωστόσο, αν θα έπρεπε να ξεχωρίσω κάποιες μου φωτογραφίες, αυτές θα ήταν δύο. Η πρώτη είναι από μια αγαπημένη μου παραλία στην Χαλκιδική, το Λαγονήσι, λόγω της ιδιαίτερης μορφής που παρουσιάζει από ψηλά και των έντονων χρωμάτων της φύσης. Η δεύτερη είναι μια φωτογραφία από το ταξίδι που έκανα πρόσφατα στη Νέα Υόρκη, στην Colombus Circle, μια πλατεία η οποία από ψηλά δεν είναι πολυφωτογραφημένη και λόγω των καιρικών συνθηκών που επικρατούσαν τις ημέρες εκείνες, έκαναν τη συγκεκριμένη λήψη πιο εντυπωσιακή».\nΗ συζήτησή μας πηγαίνει στη Θεσσαλονίκη και στα μέρη της που θα ήταν ιδανικά για drone φωτογράφιση.\n«Έχουμε την τύχη να ζούμε σε μια υπέροχη πόλη, πλάι στη θάλασσα. Από μόνο του το γεγονός αυτό μας δίνει πολλές, ωραίες εικόνες. Πιστεύω πως όλη η ακτογραμμή της Θεσσαλονίκης είναι ιδιαίτερα όμορφη από ψηλά, καθώς συναντά κανείς ενδιαφέροντα σημεία σε συνδυασμό με το μπλε της θάλασσας, όπως το λιμάνι, τον Λευκό Πύργο, τη νέα παραλία και τις ομπρέλες του Ζογγολόπουλου. Υπάρχουν, ακόμη, αρκετοί κυκλοφοριακοί κόμβοι που από ψηλά έχουν ιδιαίτερο σχήμα, η πλατεία Αριστοτέλους η οποία μοιάζει σαν να μεταμορφώνεται από ψηλά ανάλογα τον συνωστισμό και την κίνηση, ενώ και τα κάστρα είναι, επίσης, πολύ όμορφα. Δεν μπορώ να παραλείψω και την πανέμορφη Χαλκιδική με τις μοναδικές της παραλίες, τα καταγάλανα νερά και την έντονη βλάστηση, που χαρίζουν υπέροχες εικόνες.\nΌλο αυτό το διάστημα, θεωρώ πως έχω εξερευνήσει αρκετά, από ψηλά, την Θεσσαλονίκη, ωστόσο στο άμεσο μέλλον θέλω να βγάλω νυχτερινές λήψεις κι από ορισμένους αυτοκινητοδρόμους και κεντρικές οδικές αρτηρίες της πόλης. Η Θεσσαλονίκη και οι δρόμοι της το βράδυ, φωτισμένοι, παίρνουν άλλης μορφής γοητεία. Πάντα προσπαθώ να βρίσκω ενδιαφέροντα σημεία, ακόμα και σε μέρη που στην καθημερινότητα μας δεν δίνουμε ιδιαίτερη προσοχή, όπως είναι μια συνοικία που πολλοί θα τη θεωρήσουν αδιάφορη έως βαρετή. Ακόμη και εκεί όμως μπορεί κανείς από ψηλά να ανακαλύψει ενδιαφέροντα σημεία προς φωτογράφιση. Έχω σκοπό να ανακαλύψω όσα περισσότερα μπορώ εν καιρώ!», προσθέτει και περιγράφει τα μελλοντικά του σχέδια.\n«Στα άμεσα πλάνα μου σκοπεύω να δημιουργήσω ένα studio φωτογραφίας και να το διαμορφώσω κατάλληλα ώστε να μπορώ να φωτογραφίζω πορτραίτα που τόσο μου αρέσουν. Θεωρώ πολύ δημιουργικό είδος φωτογραφίας τα πορτραίτα, γιατί ο κάθε άνθρωπος είναι διαφορετικός τόσο φυσιογνωμικά, όσο και εσωτερικά και αυτό αποτυπώνεται στο πορτραίτο. Μου αρέσει να παίζω με τις εκφράσεις των προσώπων, να βλέπω τους ανθρώπους να μεταμορφώνονται σε κάτι άλλο από αυτό που είναι ή να καταθέτουν τον πραγματικό τους εαυτό και την ψυχοσύνθεση τους στον φακό.\nΑκόμη μια μεγάλη επιθυμία μου και μελλοντικό μου πλάνο είναι τα ταξίδια. Αγαπώ ιδιαίτερα τη θάλασσα, γι’ αυτό θα ήθελα πολύ να επισκευθώ όλα τα ελληνικά νησιά και να τα φωτογραφίσω από αέρος, αλλά και με την dslr μου! Είμαι σίγουρος πως θα έχει μεγάλο ενδιαφέρον μέρη που έχουμε όλοι δει μέσα από αναρίθμητες λήψεις, να τα δούμε και από ψηλά. Επιπρόσθετα, σχεδιάζω να επισκεφθώ πόλεις (κι όχι μόνο πόλεις) του εξωτερικού. Κυρίως εκτός Ευρώπης. Όπως καταλαβαίνεις, τα μελλοντικά μου σχέδια περιλαμβάνουν πολλά ταξίδια κι εξορμήσεις εντός κι εκτός συνόρων! Τέλος, ένα ακόμα μεγάλο μου όνειρο, που ελπίζω να εκπληρωθεί στο μέλλον, είναι μια προσωπική έκθεση φωτογραφίας. Το θέλω πολύ», καταλήγει, την ώρα που ένα ουράνιο τόξο παίρνει τη σκυτάλη στον ανατολικό ουρανό της πόλης και αποτυπώνεται στην κάμερά του.\nΑκολούθησε τον Θοδωρή στο Instagram.


Ελληνική Βόρειος Ήπειρος 1914 , Ιστορική Ελληνική Χειμάρρα : 'Eχω μια αδερφή κουκλίτσα αληθινή....την λένε Βορειο Ήπειρο την αγαπώ πολύ...\n'Eχω μια αδερφή κουκλίτσα αληθινή....την λένε Βορειο Ήπειρο την αγαπώ πολύ...\nΤο κείμενο αυτό, είναι αφιερωμένο στον βασανισμένο Ελληνισμό της Β.Ηπείρου\nΒ.Ἠπειρος γη Ελληνική …\nΗ ιστορία της βόρειας Ηπείρου είναι η ιστορία ολόκληρης της Ηπείρου – η ιστορία του Ελληνισμού. Μέχρι και την επισημοποίηση της διχοτόμησής της – 1913 – η Ήπειρος λειτουργούσε και δρούσε ενιαία. Όπως ενιαία ήταν και η γεωγραφία της περιοχής (επίνειο των Ιωαννίνων ήταν οι Άγιοι Σαράντα), ο πολιτισμός (το γνωστό Ηπειρώτικο κλαρίνο), η παιδεία (ελληνική), ο πληθυσμός κ.λ.π.\nΟι αρχαίοι μας πρόγονοι θεωρούσαν πως η Ήπειρος άρχιζε από τον Αμβρακικό κόλπο και τελείωνε στον μυχό του κόλπου του Αυλώνα στην πόλη του Ωρικού (“Αρχά Ελλάδος από Ωρικίας”, Πολύβιος). Βέβαια υπάρχει και κάποια άλλη εκδοχή που θεωρεί πως η Ήπειρος ορίζεται βορειότερα, από τον Γεννούσο ποταμό (“Ταύτην δε την οδόν Εγνατίαν (…) εν δεξιά μεν εστί τα Ηπειρωτικά έθνη”,\nΑπό τους αρχαίους Ηπειρώτες τρία ήταν τα φύλα που διακρίθηκαν: οι Θεσπρωτοί, οι Μολοσσοί και οι Χάονες. Οι τελευταίοι κατοικούσαν στην σημερινή β. Ήπειρο.\nΣπουδαίες πόλεις των αρχαίων Ηπειρωτών υπήρξαν ο Ωρικός, η Χιμέρα, ο Ογχησμός, ο Βουθρωτός, η Φοινίκη, η Αντιγόνεια, κ.ά. Σημαντική χρονιά ήταν το 375 π.Χ. όταν οι Ηπειρώτες κατάφεραν υπό την καθοδήγηση του βασιλιά των Μολοσσών Αλκέτα να συνασπισθούν στη “Συμμαχία των Ηπειρωτών”. Στη συνέχεια η Ήπειρος περνά μια ένδοξη περίοδο όταν βασιλιάς της γίνεται ο περίφημος Πύρρος με τις εκστρατείες του υπέρ των Ιταλιωτών συνελλήνων.\nΤο 167 π.Χ. οι Ρωμαίοι εκδικούνται τον Πύρρο καταστρέφοντας την Ήπειρο που πολέμησε εναντίον τους συμμαχώντας με τους Μακεδόνες. Ο Αιμίλιος Παύλος πραγματοποίησε μια γενοκτονία που στοίχισε την ελευθερία σε 150.000 Ηπειρώτες και κατέστρεψε 70 πόλεις.\nΚατά την περίοδο που η Βυζαντινή Αυτοκρατορία βρισκόταν σε κίνδυνο η Ήπειρος αποτέλεσε μαζί με το κράτος της Νίκαιας τις μόνες ελεύθερες Ελληνικές περιοχές. Όταν η Κωνσταντινούπολη αλώθηκε από τους “Σταυροφόρους” οι Άγγελοι Κομνηνοί ίδρυσαν εδώ ένα νέο ελληνικό κράτος, το Δεσποτάτο της Ηπείρου (από το Δυρράχιο έως την Ναύπακτο).\nΤο 1430 παραδίδεται το κάστρο των Ιωαννίνων και αρχίζει η περίοδος της Οθωμανοκρατίας. Σε\nμερικές περιοχές της Ηπείρου, όπως στη Χιμάρα, τα Ζαγόρια και το Σούλι οι Οσμανοί δεν πάτησαν το πόδι τους. Οι Χιμαριώτες πρώτοι αρχίζουν την ρήξη με το νέο δυνάστη υπό την ηγεσία του Κροκόδειλου Κλαδά. Συμμετέχουν στον αγώνα του “πρίγκιπα των Ηπειρωτών”, Γεωργίου Καστριώτη.\nΚατά τα τέλη του 18ου αιώνα διδάσκει στην Ήπειρο ο πατρο-Κοσμάς. Μιλά στους σκλάβους για το “ποθούμενο” και τους αναπτερώνει το ηθικό. Συστήνει σχολεία για την συντήρηση των οποίων\nδιατίθενται εισοδήματα εκκλησιαστικών ιδρυμάτων και ιδιωτών.\nΣτην επανάσταση του 1821 οι Ηπειρώτες λαμβάνουν ενεργό μέρος\nΟι Χιμαριώτες και Σουλιώτες αγωνιστές κατέβηκαν και πολέμησαν στην κυρίως Ελλάδα. Οι περισσότεροι από αυτούς αγωνίστηκαν στο κέντρο της επανάστασης. Επικεφαλής τους οι Μποτσαραίοι, οι αδελφοί Σπύρο και Ζάχο Μήλιοι κ.ά.. Ο εικοστός αιώνας έδειχνε πως άρχιζε με τους καλύτερους οιωνούς για τον αλύτρωτο Ελληνισμό. Παντού αναβρασμός και\nαντάρτικα σώματα. Η Οθωμανική Αυτοκρατορία έδειχνε να ψυχομαχά.\nΌμως τα σχέδια της Ιταλίας και της Αυστροουγγαρίας ήταν διαφορετικά από τις επιθυμίες του Ηπειρωτικού λαού. Οι Αλβανοί, χωρίς να κάνουν κανέναν ένοπλο αγώνα και καμιά λαϊκή εξέγερση, διαπίστωσαν ξαφνικά πως απέκτησαν κράτος. Ήταν η εποχή που η μαμά – Οθωμανική αυτοκρατορία “αποσυρόταν” από την Ευρώπη και έπρεπε οι πιστοί της υπήκοοι να συνεχίσουν να παίζουν το ρόλο του προβοκάτορα της Χερσονήσου του Αίμου. Στις 5 Νοεμβρίου 1912 ο Χιμαριώτης αξιωματικός του Ελληνικού στρατού Σπύρος Σπυρομήλιος απελευθερώνει, με εντολή της κυβέρνησης του Ελευθέριου Βενιζέλου, την ιδιαίτερη πατρίδα του. Οι Ιταλοί σπρώχνουν στις 18 Νοεμβρίου 1912 τον Ισμαήλ\nΚεμάλ – Βλώρα, να κηρύξει στον Αυλώνα την ανεξαρτησία της Αλβανίας..\nΟ Ελληνικός στρατός απελευθέρωσε κατά τη διάρκεια του 1913 όλη την Ήπειρο. Η κυβέρνηση του μεγάλου Κρητικού, χάραξε την οροθετική γραμμή σύμφωνα με τα πολιτικοστρατιωτικά συμφέροντα της χώρας, την εθνολογική σύσταση του πληθυσμού και τα ιστορικά στοιχεία. Η γραμμή αυτή άρχιζε από τον Λογαρά της Χιμάρας στα δυτικά και έφτανε ως και την Κορυτσά στα ανατολικά..\nΤο 1914 η Ελλάδα εκβιαζόμενη, αποχωρεί από το βόρειο τμήμα της Ηπείρου.\nΟι Ηπειρώτες επαναστατούν και υπερασπίζονται τις απειλούμενες περιοχές. Κηρύττουν την Αυτονομία και έρχονται σε σύγκρουση με τις Αλβανικές δυνάμεις. Ο Ελληνικός στρατός δεν αργεί και\nεπιστρέφει με εντολή των Μεγάλων Δυνάμεων. Η πολυπόθητη Ένωση μοιάζει να είναι γεγονός μετά τη συμμετοχή των βορείων Ηπειρωτών στη βουλή του 1915.\nΚατά την διάρκεια του Α’ παγκόσμιου πολέμου ο εθνικός διχασμός έβλαψε και τη συνοχή της\nΗπείρου. Οι πιστές στην κυβέρνηση των Αθηνών στρατιωτικές μονάδες εγκατέλειψαν σημαντικά κομμάτια της Ηπείρου στους Ιταλούς (1916 – 1920). Το Ηπειρωτικό ζήτημα φαίνεται προς στιγμή να βρίσκει τη λύση του το 1919 με την υπογραφή του συμφώνου Τιτόνι – Βενιζέλου, όταν η Ιταλία αναγνωρίζει τα δίκαια της Ελλάδας νότια του Αυλώνα.\nΗ νέα κατάσταση στην Ελλάδα δεν ευνοεί την προσάρτηση του βόρειου μέρους της Ηπείρου. Η Αλβανία γίνεται δεκτή από την Κοινωνία των Εθνών και υπογράφει δήλωση σεβασμού των μειονοτήτων (1921). Μετά την κατάρρευση του Μικρασιατικού Μετώπου και στην περίφημη δίκη των Έξι, το κατηγορητήριο στην δεύτερη\nπαράγραφο αφορά την Β. Ήπειρο. Κατά τα χρόνια που ακολούθησαν δύο ήταν οι ηγέτες που άφησαν τα αχνάρια τους στην Αλβανία, ο Φαν Νόλη και ο Αχμέτ Ζώγου.\nΟ πρώτος προσπάθησε να περιορίσει τον Ελληνισμό μέσω της αλβανοποίησης της Ορθόδοξης Εκκλησίας και ο δεύτερος μέσω της αλβανοποίησης της Ελληνικής Εκπαίδευσης. Και οι δύο\nκατάφεραν ισχυρά πλήγματα από τα οποία δεν έχει συνέλθει ο Ηπειρωτισμός μέχρι σήμερα. Βέβαια, εκείνη την εποχή επιτεύχθηκε και μια σημαντική νίκη που αφορούσε το δικαίωμα να διδάσκονται στην μητρική τους γλώσσα τα χωριά εκείνα που αναγνωρίζονται ως ελληνικά από τα Τίρανα (απόφαση δικαστηρίου της Χάγης)..\nΚατά τη διάρκεια του Ελληνο – Ιταλικού πολέμου του 1940, η βόρεια Ήπειρος απελευθερώθηκε για τρίτη φορά μα δεν έγινε καμία προσπάθεια ενσωμάτωσης… Μετά την κατάκτηση της Ελλάδας από τους Γερμανούς, οι Αλβανοί δεν άργησαν να υψώσουν τη σημαία τους σε εδάφη της νότιας Ηπείρου (Φιλιάτες) και να ντυθούν με γερμανικές στολές. Κατά την κατοχή οι βόρειοι Ηπειρώτες δρουν από κοινού με τον υπόλοιπο Ελληνισμό για την αποτίναξη του ζυγού. Εντάσσονται σε ελλαδικές οργανώσεις ή καταφεύγουν στη Μέση Ανατολή. Πολλοί οργανώνονται στις ίδιες τις περιοχές τους μα με πρόσχημα τη χορήγηση Αυτοδιάθεσης μετά το τέλος του πολέμου παγιδεύονται στην ομάδα ενός νέου τύραννου με το όνομα Ενβέρ Χότζα.\nΜεταπολεμικά, η Ελλάδα προσπάθησε να της αποδοθεί η β. Ήπειρος μα τελικά το ζήτημα\nπαραπέμφθηκε στο Συμβούλιο των Τεσσάρων Συμμάχων όπου μπορεί να συζητηθεί μετά τη λύση του Αυστριακού(1950) και του Γερμανικού ζητήματος (1990)..\nΜε ηγέτη τον Χότζα αρχίζει και η εποχή ενός περισσότερο συστηματικού εξαλβανισμού.\nΟι ηγέτες των Ηπειρωτών – ανεξαρτήτως πολιτικής τοποθέτησης – εξοντώνονται. Αρχίζουν οι\nεκτελέσεις, οι μαζικές εκτοπίσεις, οι εξορίες, οι φυλακίσεις και το κυριότερο η ώθηση των ανθρώπων να κατασκοπεύουν ο ένας τον άλλο με συνέπεια να σπάσουν οι συγγενικοί και φιλικοί δεσμοί.\nΗ Αλβανία συνεχίζει να επιζεί στο παγκόσμιο περιθώριο πραγματοποιώντας ακροβατισμούς και αλλ άζοντας πατρώνους. Γιουγκοσλάβοι, Σοβιετικοί, Κινέζοι… Η εποχή αλλάζει και το τέλος των συρματοπλεγμάτων δεν αφορά τα μυαλά των κρατούντων. Ύστερα από το 1991 η Αλβανία γίνεται το αγαπημένο παιδί των Αμερικάνων και μια επίφαση δημοκρατίας χαρακτηρίζει τις μεταπολιτευτικές κυβερνήσεις.\nΟ Ελληνισμός εξακολουθεί να μην αναγνωρίζεται πέρα από 99 χωριά και να παραμένουν χωρίς κανένα δικαίωμα χιλιάδες Ελλήνων που ζουν στις περιοχές της Χιμάρας, της Πρεμετής, της Κορυτσάς κ.λ.π.


2ο Γυμνάσιο Γλυκών Νερών - Ενημέρωση γονέων\nΆρθρα με καρτέλα "Ενημέρωση γονέων"\nΕτικέτες: Ενημέρωση γονέων, Θεατρική ομάδα\nΔήμος Παιανίας – Πρόγραμμα εορτασμού εθνικής επετείου 25ης Μαρτίου 1821\nΜαρ 19 22\nΕνημέρωση γονέων στις 5/3/2019\nΣας ενημερώνουμε ότι λόγω σχολικών δραστηριοτήτων που έχουν προγραμματιστεί για την Τρίτη 5/3/2019, την ημέρα εκείνη δεν θα είναι δυνατή η επικοινωνία των γονέων με τους εκπαιδευτικούς του σχολείου\nΦεβ 19 6\nΑναρτήθηκε από 2ο ΗΜΕΡΗΣΙΟ ΓΥΜΝΑΣΙΟ ΓΛΥΚΩΝ ΝΕΡΩΝ. Κατηγορία: Για γονείς, Ενημερώσεις | Χωρίς σχόλια\nΣας ενημερώνουμε ότι οι έλεγχοι προόδου Α΄ τετραμήνου των μαθητών θα δοθούν στους γονείς και κηδεμόνες\nτη Δευτέρα 11-2-2019 και ώρα 12.00 – 14.00\nΙαν 19 26\nΣας ενημερώνουμε ότι από τις 28 Ιανουαρίου 2019, το πρόγραμμα ενημέρωσης των γονέων από τους διδάσκοντες είναι αυτό που ακολουθεί.\nΠρόγραμμα ενημέρωσης γονέων από τους διδάσκοντες από 28 Ιανουαρίου 2019\nΩρολόγιο πρόγραμμα από Δευτέρα 28-1-2019\nΚλειστά τα σχολεία την Τρίτη 8-1-2019\nΙαν 19 7\nΑναρτήθηκε από 2ο ΗΜΕΡΗΣΙΟ ΓΥΜΝΑΣΙΟ ΓΛΥΚΩΝ ΝΕΡΩΝ. Κατηγορία: Για γονείς, Για εκπαιδευτικούς | Χωρίς σχόλια\nΣας ενημερώνουμε πως την Τρίτη 8 Ιανουαρίου 2019 το σχολείο θα παραμείνει κλειστό λόγω επικείμενου παγετού, σύμφωνα με απόφαση του Δήμου Παιανίας


ΠΗΓΕ ΓΙΑ ΚΥΝΗΓΙ Ο ΟΛΥΜΠΙΑΚΟΣ ΧΩΡΙΣ ΝΑ ΠΑΡΕΙ … Τ’ ΟΠΛΟ ΤΟΥ! – Διονυσος POST\nΚαι που ήρθε χθες η σειρά του Ολυμπιακού να παίξει μπάλα στο «Καμπ Νόου» της Βαρκελώνης, δεν άλλαξε τίποτα στο… βαρύ λογαριασμό που έχει ανοίξει η Μπαρτσελόνα με τους ελληνικούς συλλόγους.\nΟι διαδοχικές νίκες της αυξήθηκαν, από 6 σε 7, τα δε τέρματα ανέβηκαν από το 26-3, σε βάρος των δικών μας ομάδων, σε 29-4. Απλώς, ο Ολυμπιακός προστέθηκε στη λίστα των «θυμάτων» της (μετά από Παναθηναϊκό, ΑΕΚ, ΠΑΟΚ και Πανιώνιο), χωρίς να γνωρίσει συντριβή ανάλογη με το 6-1 επί του ΠΑΟΚ (σεζόν 1975-76 στο Κύπελλο ΟΥΕΦΑ), ή το 5-0 σε βάρος της Ένωσης (σεζόν 2000-2001 στο Τσάμπιονς Λιγκ) και του Τριφυλλιού (επίσης 5-0, τη σεζόν 2005-06 στο Τσάμπιονς Λιγκ).\nΑπό την άλλη, βέβαια, ο χθεσινός Ολυμπιακός ήταν σίγουρα η πιο άτολμη απ’ όλες τις ομάδες μας που έχουν παίξει στη Βαρκελώνη. Αφενός εμφανίστηκε στον αγώνα χωρίς… επιθετικό (!), αφετέρου δε ξεμύτισε από το δικό του γήπεδο, ακόμα κι όταν η αντίπαλός του έμεινε με παίκτη λιγότερο, μόλις στο 42ο λεπτό. Σαν να επέλεξε να πάει για κυνήγι, χωρίς να πάρει όμως το όπλο του…\nO δε τελικός απολογισμός ήταν ανυπόφορος για ομάδα που παίζει «11 εναντίον 10»: 3 οι δικές της τελικές προσπάθειες, 25 των άλλων!\nΟ αντίλογος σ’ όλα τα παραπάνω ήταν πως ο Ολυμπιακός «φυλάχτηκε» για να μην υποστεί πανωλεθρία. Πως ήταν μονόδρομος η επιλογή. Ωστόσο, δε θυμόμαστε καμία ελληνική ομάδα που να έπαιξε ανυποψίαστη στο «Καμπ Νόου». Υπήρξαν όμως κάποιες που κυνήγησαν, έστω και διακριτικά, την όποια τύχη τους.\nΗ μόνη ελληνική ομάδα που έκανε το «Καμπ Νόου» να νιώσει έντονα την απειλή, και μάλιστα, του αποκλεισμού ήταν ο Παναθηναϊκός της σεζόν 2001-02 στο Τσάμπιονς Λιγκ.\nΈχοντας βγάλει με επιτυχία δύο φάσεις ομίλων, ο Παναθηναϊκός προκρίθηκε στα προημιτελικά, και κλήθηκε να τα βάλει με τη Μπαρτσελόνα. Την κέρδισε 1-0 στη Λεωφόρο, με πέναλτι του Μπασινά (79’), και την πέτυχε κατάστηθα και στο 8ο λεπτό της ρεβάνς, με υπέροχο τέρμα του Μιχάλη Κωνσταντίνου. Αλλά…\nΗ κατάσταση ήρθε τούμπα στα επόμενα 53 λεπτά, καθώς η Μπαρτσελόνα έφτιαξε σκορ πρόκρισης (3-1), με δύο γκολ του Λουίς Ενρίκε, κι άλλο ένα από τον Σαβιόλα. Ο Σέρχιο Μαρκαριάν φόρτωσε την επίθεσή του με Βλάοβιτς και Ολισαντέμπε, είδε συνολικά 7 τελικές προσπάθειες από τους παίκτες του, αλλά το γκολ της πρόκρισης δεν ήρθε ποτέ.\nΕίναι, ίσως, το μόνο ευρωπαϊκό ματς που μνημονεύεται για μία… χαμένη ευκαιρία του! Εκείνη του Γκόραν Βλάοβιτς, στις καθυστερήσεις. Η μπάλα πέρασε σύριζα από το δοκάρι, κι ο Παναθηναϊκός έμεινε με τον αναστεναγμό…\nΤη σεζόν 2003-04, στο πλαίσιο του 2ου γύρου Γιουρόπα Λιγκ, ο Πανιώνιος του Μπουμπένκο κληρώθηκε με τη Μπαρτσελόνα των Ροναλντίνιο, Κλάϊφερτ, Οφερμαρς, Σαβιόλα, Λουίς Ενρίκε, Πουγιόλ, Κοκού, Τιάγκο Μότα, Λουίς Γκαρσία, Κουαρέσμα και Ράφα Μάρκεζ. Ανατριχίλα…\nΗ μοίρα του Πανιώνιου, αλίμονο, ήταν προδιαγεγραμμένη. H «Μπάρτσα» δεν ήταν… Νόρτζελαντ, για να την κερδίσουν κι αυτήν «μέσα-έξω» οι Νεοσμυρνιώτες. Και φάνηκε από το πρώτο ματς η χαώδης διαφορά με τους Καταλανούς: 0-3.\nΣτη ρεβάνς, πάντως, δεν άλλαξε το αγωνιστικό σενάριο της ελληνικής ομάδας. Ο Γιόζεφ Μπουμπένκο κατέβασε την ομάδα, στο «Καμπ Νου», με τον Βαγγέλη Μάντζιο στην κορυφή της επίθεσης.\nΔε μπόρεσε να σκοράρει ούτε σ’ εκείνο το ματς, αλλά έχασε μόνο 2-0 από τους γηπεδούχους (Σαβιόλα και Λουίς Γκαρσία τα γκολ στο πρώτο ημίχρονο), που έπαιζαν με παίκτη λιγότερο μετά το 26ο λεπτό, λόγω αποβολής του αρχηγού τους (και μετέπειτα προπονητή τους), Λουίς Ενρίκε.\nΔιεκδικητικός ήταν κι ο Παναθηναϊκός της σεζόν 2010-11, στο Τσάμπιονς Λιγκ. Έπαιξε με επιθετική τριπλέτα Σισέ, Λέτο και Γκοβού, κι ο τελευταίος άνοιξε το σκορ στο 20ο λεπτό! Η συνέχεια ήταν ολέθρια, καθώς η Μπαρτσελόνα τον «στόλισε» με 5 γκολ (τελικό σκορ 5-1), αλλά ήταν ζήτημα ποιότητας, κι όχι υποταγής.


Γυναίκες δολοφονούνται και το μόνο που έχουν να αναρωτηθούν μερικοί είναι γιατί δεν φύγαμε νωρίτερα, γιατί ερωτευτήκαμε έναν "τέτοιον άνθρωπο", πώς γίνεται να μην είχαμε δει νωρίτερα τα σημάδια και άλλα τέτοια εύπεπτα και ακραία επικίνδυνα. Λες και οι άνθρωποι που κάνουμε όνειρα μαζί τους, φτιάχνουμε βαλίτσες για καλοκαιρινές διακοπές και αναζητούμε να κρατήσουμε το χέρι τους στη βόλτα, είναι μυθικά τέρατα με δύο κεφάλια και ουρά. Λες και οι άνθρωποι που δώσαμε τα κλειδιά του σπιτιού μας, είχαν μια ταμπέλα που προειδουποιούσε, πως μια μέρα θα χρειαστεί να το σκάσουμε από κάποιο παράθυρο για να γλιτώσουμε από εκείνους.\nΌσο η γυναικεία αντίσταση μεγαλώνει και οι φεμινστικές φωνές πληθαίνουν, η πατριαρχία γρυλίζει ζητώντας εκδίκηση για όσα χάνει, προκαλώντας ακόμη και όταν είμαστε ήδη νεκρές. Γι' αυτό δεν έχουν πρόβλημα να φοράνε μπλούζες με εταιρείες που παράγουν πορνογραφικό υλικό όταν ανεβαίνουν τα σκαλιά του ανακριτή, γι' αυτό γελάνε την ώρα που συλλαμβάνονται, γι' αυτό περιφέρουν τα παιδιά μας σαν τρόπαιο, την ώρα της κηδείας μας.


Ο Ερντογάν κλείνει 130 ΜΜΕ - JaJ.gr\nΜε προεδρικό διάταγμα, η τουρκική κυβέρνηση διέταξε το κλείσιμο 3 πρακτορείων ειδήσεων, μεταξύ των οποίων είναι το πρακτορείο Τζιχάν, 16 τηλεοπτικών καναλιών , 45 εφημερίδων, από τις οποίες οι 9 είναι εθνικές, 23 ραδιοφωνικών σταθμών, 15 περιοδικών και 29 εκδοτικών οίκων.\nΤο προεδρικό διάταγμα εκδόθηκε λιγες ώρες μετά την έκδοση ενταλμάτων σύλληψης κατά 47 δημοσιογράφων πρώην εργαζομένων της εφημερίδας Zaman, ενώ μόλις τη περασμένη Δευτέρα είχαν εκδοθεί εντάλματα σύλληψης εναντίον 42 δημοσιογράφων.\nΤο Υπουργείου Εξωτερικών των ΗΠΑ χαρακτήρισε ως «ανησυχητική τάση» τις συλλήψεις και άλλων δημοσιογράφων στην Τουρκία τονίζοντας ότι κατανοούν την ανάγκη της χώρας να οδηγήσει ενώπιον της δικαιοσύνης πρόσωπα που ενέχονται στην πρόσφατη αποτυχημένη απόπειρα πραξικοπήματος. Ωστόσο, οι συλλήψεις κι άλλων δημοσιογράφων εντάσσονται σε μια ανησυχητική τάση στη χώρα, που αποθαρρύνει τον δημόσιο διάλογο, ανέφερε το Στέιτ Ντιπάρτμεντ. «Το θεωρούμε… μια ανησυχητική τάση στην Τουρκία, όπου επίσημοι φορείς, οι αστυνομικοί και οι δικαστικοί, χρησιμοποιούνται για να αποθαρρύνουν τον θεμιτό πολιτικό διάλογο», επισήμανε κατά τη διάρκεια της τακτικής ενημέρωσης των δημοσιογράφων ο εκπρόσωπος του Στέιτ Ντιπάρτμεντ Τζον Κίρμπι.\nΧθές, επίσης, προσήχθησαν ο Αλί Μπουλάτς και Μουμτζαζέρ Τούρκονε, πολύ γνωστά ονόματα που αρθρογραφούσαν στην εφημερίδα «Ζαμάν».\nΠριν από λίγο καιρό η κυβέρνηση είχε διορίσει επιτροπεία στην εν λόγω εφημερίδα, η οποία με το σημερινό διάταγμα έκλεισε οριστικά. Όπως αναφέρει στην ιστοσελίδα της η «Χουριέτ», αφορά τρία πρακτορεία ειδήσεων, 16 τηλεοπτικά δίκτυα, 23 ραδιοφωνικούς σταθμούς, 45 εφημερίδες, 15 περιοδικά και 29 εκδοτικούς οίκους. Ανάμεσα στα τηλεοπτικά δίκτυα που κλείνουν βρίσκεται και το Yumurcak TV που το πρόγραμμα του απευθύνεται σε παιδιά μικρής ηλικίας και μεταδίδει κινούμενα σχέδια.\nΤο αμόκ της τουρκικής κυβέρνησης κατά της ενημέρωσης εντείνει τις ανησυχίες που εκφράζουν οργανώσεις προάσπισης των ανθρωπίνων δικαιωμάτων και χώρες της Δύσης σχετικά με το εύρος των εκκαθαρίσεων τις οποίες εξαπέλυσε η κυβέρνηση του προέδρου Ρετζέπ Ταγίπ Ερντογάν μετά την αποτυχημένη απόπειρα στρατιωτικού πραξικοπήματος της 15ης και 16ης Ιουλίου.


Ειδικές Προσφορές από την Emirates για τους επιβάτες από Ελλάδα - Ειδήσεις - νέα - Το Βήμα Online\n23 Ιανουαρίου 2018, 13:02 Ενημερώθηκε: 23 Ιανουαρίου 2018, 13:03\nΗ Emirates, η μεγαλύτερη διεθνής αεροπορική εταιρεία παγκοσμίως, ανακοινώνει τις νέες προσφορές της για την Ελληνική αγορά, με ειδικές τιμές για τους επιβάτες από Ελλάδα που πετούν στη Νέα Υόρκη, το Ντουμπάι, το Χονγκ Κονγκ, το Πεκίνο, το Γιοχάνεσμπουργκ και σε πολλούς άλλους προορισμούς. Για πτήσεις από 26 Ιανουαρίου 2018 έως 26 Ιουνίου 2018, οι επιβάτες που ταξιδεύουν από την Ελλάδα, θα έχουν την ευκαιρία να γνωρίσουν από πρώτο χέρι τις υπηρεσίες υψηλής ποιότητας και άνεσης της Emirates, ταξιδεύοντας στον προορισμό των ονείρων τους, με εκπληκτικές τιμές. Το μόνο που έχουν να κάνουν είναι να κλείσουν το εισιτήριό τους από τις 23 Ιανουαρίου έως τις 27 Ιανουαρίου 2018.\nΑπό τον περασμένο Μάρτιο, η Emirates συνδέει απευθείας τη Νέα Υόρκη και την Αθήνα, 365 ημέρες το χρόνο, δίνοντας σε περισσότερους επιβάτες και από τα δύο αυτά μέρη του κόσμου την ευκαιρία να έρθουν κοντά εύκολα και με υψηλή άνεση. Και αυτό μπορούν να το κάνουν με απίστευτες τιμές. Μπορείτε να πετάξετε προς ή από τη Νέα Υόρκη, με τιμές που ξεκινούν από τα €409!\nΟι Έλληνες ταξιδιώτες που επιθυμούν να απολαύσουν την ηλιοφάνεια του Ντουμπάι, να επισκεφθούν καταστήματα και εστιατόρια παγκόσμιας κλάσης αλλά και τις εκπληκτικές παραλίες και τα εμβληματικά κτίρια, μπορούν να πετάξουν εκεί απολαμβάνοντας τις εξαιρετικές υπηρεσίες της Emirates σε χαμηλό κόστος, με τις τιμές των εισιτηρίων να ξεκινούν από μόλις € 409.\nΓια εκείνους που επιθυμούν να ανακαλύψουν μακρινούς προορισμούς που κόβουν την ανάσα, η Emirates προσφέρει τώρα ειδικές τιμές για πτήσεις από 26 Ιανουαρίου 2018, έως 26 Ιουνίου 2018, συνδέοντας την Ελλάδα με συναρπαστικούς προορισμούς όπως Χονγκ Κονγκ, Μπανγκόκ, Πεκίνο, Γιοχάνεσμπουργκ, Σιγκαπούρη, Μπαλί, Σεούλ και Μελβούρνη. Παρακαλούμε δείτε τις λεπτομέρειες των ναύλων παρακάτω:\nΕνδεικτικόςΠροορισμός Τιμή από\nΝέα Υόρκη** 409€\nΧονγκ Κονγκ 559€\n**Καθημερινές απευθείας πτήσεις από Αθήνα στο Διεθνές Αεροδρόμιο Newark Liberty.


Στην τέταρτη θέση του κόσμου η Εθνική - Redaroume.gr\nΑρχική/ΕΘΝΙΚΕΣ ΟΜΑΔΕΣ/Στην τέταρτη θέση του κόσμου η Εθνική\nΤο χειρότερο παιχνίδι της στο τουρνουά του Παγκοσμίου Πρωταθλήματος Υγρού Στίβου, πραγματοποίησε η Εθνική ομάδα υδατοσφαίρισης των Ανδρών. Έτσι, στον μικρό τελικό του Σαββάτου, γνώρισε την ήττα από την Σερβία με 11-8 και κατέλαβε την 4η θέση στο τουρνουά.\nΗ ομάδα βρίσκεται σε καλό δρόμο, έχει μέταλλο και βρίσκεται μόνιμα στην ελίτ τα τελευταία χρόνια. Λίγη τύχη ακόμη και θα κάνει πράξη το όνειρο της, στη νέα τετραετία που άνοιξε με την τέταρτη θέση στον κόσμο.\nΟι διεθνείς μας μπήκαν μουδιασμένα στο παιχνίδι και αυτό είχε ως αποτέλεσμα να βρεθούν γρήγορα πίσω στο σκορ με 3-0. Στη συνέχεια αντέδρασαν και με δύο γρήγορα γκολ από τον Φουντούλη μείωσαν στο γκολ. Με τέρματα από τους Πιέτλοβιτς και Ούμποβιτς οι Σέρβοι ξέφυγαν και πάλι με τρία τέρματα για να μειώσει ο Βλαχόπουλος στον παραπάνω σχεδόν με τη λήξη της πρώτης περιόδου διαμορφώνοντας το 5-3.\nΜια «ερυθρόλευκη» Εθνική Βόλει


Συναγερμός στα κανάλια λόγω εκλογών\n24-08-2015 | 12:43μμ\nΣυναγερμός επικρατεί στα κανάλια, μετά την απόφαση του Αλέξη Τσίπρα να οδηγήσει τη χώρα σε πρόωρες εκλογές μέσα στον Σεπτέμβριο…\nΣυναγερμός επικρατεί στα κανάλια, μετά την απόφαση του Αλέξη Τσίπρα να οδηγήσει τη χώρα σε πρόωρες εκλογές μέσα στον Σεπτέμβριο. Τα βασικά στελέχη των τηλεοπτικών σταθμών επιστρέφουν άρον άρον, αφήνοντας πίσω τους νησιά και παραλίες.\nΑπό σήμερα, λοιπόν, νωρίτερα από ό,τι ήταν προγραμματισμένο, επιστρέφει στο κεντρικό δελτίο του Star η Μάρα Ζαχαρέα, με τον Νίκο Χατζηνικολάου στον σχολιασμό. Με ρεπορτάζ από τα κέντρα των πολιτικών εξελίξεων θα ενισχύσει το δελτίο η Κάτια Μακρή. Ισχυρό «παρών» θα δώσει και η Μαρία Χούκλη στον ΑΝΤ1 από απόψε το βράδυ, με τον Στρατή Λιαρέλλη να έχει το γενικό πρόσταγμα.\nΤην επόμενη Δευτέρα, 31 Αυγούστου, θα επιστρέψει με το καθημερινό μαγκαζίνο «Καλημέρα Ελλάδα» και ο Γιώργος Παπαδάκης. Στο Mega επιστρέφει σύσσωμη η δημοσιογραφική ομάδα, με την Ολγα Τρέμη στο τιμόνι των ειδήσεων και τους Γιάννη Πρετεντέρη και Νίκο Ευαγγελάτο στον σχολιασμό υπό την καθοδήγηση του νέου διευθυντή ειδήσεων Μανώλη Καψή.\nΤο ίδιο και για τον Πάνο Χαρίτο, που, ενώ ήταν να επιστρέψει στο κεντρικό δελτίο ειδήσεων της ΕΡΤ1 την επόμενη Δευτέρα, θα κάθεται από απόψε στη θέση του κεντρικού παρουσιαστή. Αμέσως μετά θα ηγείται καθημερινής βραδινής πολιτικής εκπομπής μέχρι δύο εβδομάδες μετά τη διεξαγωγή των εκλογών.\nΟ Αντώνης Σρόιτερ είναι ο μόνος που πιάνει δουλειά στην προκαθορισμένη ημερομηνία (από σήμερα δηλαδή), ενώ πιο νωρίς από όλους επανήλθε η Σία Κοσιώνη στον ΣΚΑΪ, μία ημέρα μετά την ανακοίνωση των πρόωρων εκλογών.


Σεπόλια: Μόνο ντροπή για όσα ακολούθησαν στο αστυνομικό... - Provocateur\nΣεπόλια: Μόνο ντροπή για όσα ακολούθησαν στο αστυνομικό τμήμα Κολωνού\nΗ απόλυτη χυδαιότητα!\nΟι πληροφορίες από τη χθεσινή μέρα και αστυνομική βιαιότητα δεν έχουν τέλος. Το ίδιο και η ντροπή. Σε δηλώσεις της στο avgi.gr η δικηγόρος της οικογένειας Κατή που ξυλοκοπήθηκε στα Σεπόλια, με τον πατέρα να έχει μεταφερθεί στο νοσοκομείο με έμφραγμα, κάνει λόγο για γροθιές και ακραίους χαρακτηρισμούς.\nΗ κ.Αντωνία Λεγάκη ανέφερε πως κατά το διάστημα παραμονής της 20χρονης κόρης στο αστυνομικό τμήμα του Κολωνού, αστυνομικός τη χτύπησε με γροθιά στο κεφάλι, ενώ φορούσε τα κοκάλινα γάντια της μηχανής. Άλλοι αστυνομικοί την έφτυναν στο πρόσωπο και την έβριζαν λέγοντας μάλιστα «πουτανάκι τώρα θα δεις τι θα πάθεις».\nΟ φίλος και κουμπάρος του πατέρα της κοπέλας, προσπάθησε να την υπερασπιστεί και χτύπησαν και εκείνον με γροθιά στο πρόσωπο και τον συνέλαβαν.\nΝα υπενθυμίσουμε εδώ πως ξυλοκοπήθηκε όλη η οικογένεια κατά την είσοδό της στην πολυκατοικία που διαμένει. Οι προσαγωγές όλων των μελών, μαζί και του κουμπάρου τους, μετατράπηκαν σε συλλήψεις. Θα περάσουν από αυτόφωρο με κατηγορίες για απόπειρα επικίνδυνης σωματικής βλάβης, αντίσταση κατά της αρχής και εξύβριση.\nΑντίστοιχη δίωξη ασκείται και στον πατέρα, ο οποίος συνεχίζει να νοσηλεύεται στον Ευαγγελισμό με ισχαιμικό επεισόδιο. Σταμάτησε να φρουρείται, μετά από παρέμβαση Εισαγγελέα.


eXofitsio: Τζίμα-Σακελλαρίδης: Σχεδιάζουν τη βάπτιση της κόρης τους\nΣε πυρετώδεις προετοιμασίες βρίσκονται τελευταία ο Γαβριήλ Σακελλαρίδης και η Ράνια Τζίμα, οι οποί οργανώνουν τη βάφτιση της κορούλας τους.\nΣύμφωνα με πληροφορίες του «Secret», το μυστήριο ...αναμένεται να τελεσθεί στα τέλη Αυγούστου, μιας και τότε θα έχουν επιστρέψει όλοι οι καλοί φίλοι και συγγενείς της γοητευτικής δημοσιογράφου του Alpha και του πρώην κυβερνητικού εκπροσώπου από τις καλοκαιρινές διακοπές τους.\nΤο ζευγάρι θέλει να κρατήσει τις παραδόσεις και σκέφτεται να δώσει στη μικρή πριγκίπισσά του το ένα από τα ονόματα των γιαγιάδων. Ακόμα δεν έχουν αποφασίσει το μέρος όπου θα γίνει η βάπτιση, αλλά το μόνο σίγουρο είναι ότι επιθυμία και των δύο είναι να κρατηθεί μακριά από τα «φώτα της δημοσιότητας», κάτι που προσπάθησαν να κάνουν και με τον γάμο τους, όμως δυστυχώς δεν τα είχαν καταφέρει, καθώς λίγες μέρες πριν είχαν διαρρεύσει όλες οι πληροφορίες.


Αρχική/Ηλεκτρικά - Ηλεκτρονικά/Ηλεκτρολογικό Υλικό/Οικονομικοί Λαμπτήρες/G9 Led/Είδη καπνιστή/Καπνοθήκες\nΚαπνοθήκη ReggaeΠολύ καλής ποιότητας δερματίνη, πολύ ανθεκτική.Δυνατοί κρυφοί μαγνήτες για εύκολο κλείσιμο ακόμα και όταν η σακούλα είναι υπεργεμάτη.- Θήκη για τσιγαρόχαρτο.\nΚαπνοθήκη KissΠολύ καλής ποιότητας δερματίνη, πολύ ανθεκτική.Δυνατοί κρυφοί μαγνήτες για εύκολο κλείσιμο ακόμα και όταν η σακούλα είναι υπεργεμάτη.- Θήκη για τσιγαρόχαρτο.\nΚαπνοθήκη Δερματίνη Joker not a monster\nΚαπνοθήκη Joker not a monsterΠολύ καλής ποιότητας δερματίνη, πολύ ανθεκτικήΔυνατοί κρυφοί μαγνήτες για εύκολο κλείσιμο ακόμα και όταν η σακούλα είναι υπεργεμάτη.- Θήκη για τσιγαρόχαρτο.\nΚαπνοθήκη Kill the Vespa.Υψηλής ποιότητας δερματίνη, ανθεκτική για συχνή χρήση. Με δύο δυνατούς μαγνήτες για εύκολο κλείσιμο, ακόμα και όταν η καπνοθήκη είναι γεμάτη. Με οικολογική σαμπρέλα που προστατεύει τον καπνό από την υγρασία.\nΚαπνοθήκη Led Zeppelin.Υψηλής ποιότητας δερματίνη, ανθεκτική για συχνή χρήση. Με δύο δυνατούς μαγνήτες για εύκολο κλείσιμο, ακόμα και όταν η καπνοθήκη είναι γεμάτη. Με οικολογική σαμπρέλα που προστατεύει τον καπνό από την υγρασία.\nΚαπνοθήκη Marylin.Υψηλής ποιότητας δερματίνη, ανθεκτική για συχνή χρήση. Με δύο δυνατούς μαγνήτες για εύκολο κλείσιμο, ακόμα και όταν η καπνοθήκη είναι γεμάτη. Με οικολογική σαμπρέλα που προστατεύει τον καπνό από την υγρασία.\nΚαπνοθήκη THE WHO\nΚαπνοθήκη THE WHO.Πολύ καλής ποιότητας δερματίνη, πολύ ανθεκτική.Δυνατοί κρυφοί μαγνήτες για εύκολο κλείσιμο ακόμα και όταν η σακούλα είναι υπεργεμάτη.- Θήκη για τσιγαρόχαρτο.


Επιστροφή από το Worldwork 2017… – blog\nΕπιστροφή από το Worldwork 2017…\nΟργανωτική επιτροπή του Worldwork 2017 (Βενετία Μπουρονίκου, Ιωάννα Βελαλή, Αλεξάνδρα Βασιλείου, Λίλη Βασιλείου, Βασιλική Κατριβάνου, Κατερίνα Σίδερη, Σοφία Ηλία, Γρηγόρης Βέλιος, Νάνσυ Παπαθανασίου, Λένα Ασλανίδου – Processwork Greece)\nΤο Worldwork 2017 Greece ολοκληρώθηκε την Παρασκευή που μας πέρασε στο Πόρτο Χέλι. Μια απίστευτη βδομάδα συνεύρεσης με 535 ανθρώπους από 50 χώρες! Έγινε η αρχή ενός βαθύτερου διαλόγου, αυθεντική μοιρασιά εμπειριών, έκφραση έντονων συναισθημάτων. Άνθρωποι εκφράστηκαν και ακούστηκαν, εμπειρίες κατανοήθηκαν, φωνάξαμε, σιωπήσαμε, ακούσαμε. Υπήρξαν και στιγμές που αναδύθηκε η αίσθηση κοινότητας, μια παγκόσμιας κοινότητας δεσμευμένης στη βαθιά δημοκρατία. Είναι μόνο η αρχή. Αυτή η δουλειά, ο διάλογος που εμπεριέχει όλους και όλες, που απευθύνεται στη συμβατική πραγματικότητα, στο ονείρεμα, αλλά και στη βαθύτερη σύνδεση όλων, είναι απαραίτητος στις παρέες, στις οικογένειες, στις κοινότητες κάθε είδους, σε οργανισμούς και ομάδες.\nΈνα μεγάλο ευχαριστώ σε όλες και όλους που εμπιστεύτηκαν τη διεργασία, που με την παρουσία τους εμπλούτισαν την ομάδα.\nΈνα κλικ εδώ για μερικές φωτογραφίες από το σεμινάριο\nPosted by Processwork Hub at 12:49\tUncategorized\nΕπιμόρφωση στο Παιδαγωγικό Ινστιτούτο Κύπρου Μια συζήτηση με τη Μαρία Μπακαρή στο Λυχνάρι 91.4 fm της Ρόδου


Eπίσημο: Η Φινλανδία ανακοίνωσε πως θέλει να ενταχθεί στο ΝΑΤΟ - Πως θα αντιδράσει ο Πούτιν - peiraxtiri.gr\nEπίσημο: Η Φινλανδία ανακοίνωσε πως θέλει να ενταχθεί στο ΝΑΤΟ – Πως θα αντιδράσει ο Πούτιν\nΤην πρόθεσή της να ενταχθεί στο ΝΑΤΟ ανακοίνωσε και επίσημα την Κυριακή η Φινλανδία, όπως μεταδίδει το Associated Press.\nΟ πρόεδρος Σαούλι Νιινίστο και η πρωθυπουργός Sanna Marin έκαναν την ανακοίνωση σε κοινή συνέντευξη Τύπου στο Προεδρικό Μέγαρο στο Ελσίνκι.\nΣε αυτήν, ο πρόεδρος και η κυβέρνηση της Φινλανδίας ανακοίνωσαν ότι η σκανδιναβική χώρα σκοπεύει να υποβάλει αίτηση για ένταξη στο ΝΑΤΟ, ανοίγοντας το δρόμο για την επέκταση της δυτικής στρατιωτικής συμμαχίας των 30 μελών εν μέσω του πολέμου της Ρωσίας στην Ουκρανία.\nΤο φινλανδικό κοινοβούλιο αναμένεται να εγκρίνει την απόφαση τις επόμενες ημέρες, αλλά θεωρείται τυπική.\nΣυνομιλία Πούτιν-Νιινίστο για την ένταξη στο ΝΑΤΟ: «Είναι λάθος…»\nΟλα αυτά την ώρα που νωρίτερα σήμερα, ο πρόεδρος της Φινλανδίας Σάουλι Νιινίστο είχε τηλεφωνική συνομιλία με τον Ρώσο ομόλογό του Βλαντίμιρ Πούτιν σχετικά με την επικείμενη υποψηφιότητα της σκανδιναβικής χώρας για να ενταχθεί στο ΝΑΤΟ, κάτι στο οποίο αντιτίθεται η Μόσχα, ανακοίνωσε το Ελσίνκι. «Η συνομιλία υπήρξε άμεση και χωρίς περιστροφές και διεξήχθη χωρίς εκνευρισμό. Θεωρήθηκε σημαντικό να αποφευχθούν οι εντάσεις», αναφέρει ο αρχηγός του φινλανδικού κράτους σε ανακοίνωση που εκδόθηκε από την προεδρία.\nΗ σκανδιναβική χώρα «θέλει να ασχοληθεί με τρόπο σωστό και επαγγελματικό με πρακτικά ζητήματα τα οποία συνδέονται με το γεγονός ότι είναι μια χώρα γειτονική της Ρωσίας», διαβεβαίωσε το Ελσίνκι. Σύμφωνα πάντα με το Ελσίνκι, ο Σάουλι Νιινίστο είπε στον Βλαντίμιρ Πούτιν πως οι απαιτήσεις της Μόσχας στα τέλη του 2021 για ένα πάγωμα της επέκτασης του ΝΑΤΟ και μετά η εισβολή στην Ουκρανία στα τέλη Φεβρουαρίου άλλαξαν «θεμελιωδώς το περιβάλλον ασφαλείας της Φινλανδίας».\nΤο τέλος της στρατιωτικής ουδετερότητας της Φινλανδίας θα ήταν ένα «λάθος», δήλωσε από την πλευρά του ο Βλαντίμιρ Πούτιν στη διάρκεια τηλεφωνικής συνομιλίας του με τον Φινλανδό ομόλογό του Σάουλι Νιινίστο, σύμφωνα με ανακοίνωση που εκδόθηκε από το Κρεμλίνο. «Ο Βλαντίμιρ Πούτιν υπογράμμισε πως το τέλος της παραδοσιακής πολιτικής της στρατιωτικής ουδετερότητας θα ήταν ένα λάθος, εφόσον δεν υπάρχει καμιά απειλή για την ασφάλεια της Φινλανδίας», αναφέρεται στην ανακοίνωση.


Πέθανε ο Πάολο Ρόσι - Θρήνος στο Ιταλικό ποδόσφαιρο - Newsbomb - Ειδησεις - News\nΠΟΔΟΣΦΑΙΡΟ 10/12/2020 03:53\nΠέθανε ο Πάολο Ρόσι - Θρήνος στο Ιταλικό ποδόσφαιρο\nΈφυγε από τη ζωή σε ηλικία 64 ετών, ο θρύλος του ιταλικού - αλλά και του παγκόσμιου - ποδοσφαίρου, Πάολο Ρόσι.\nΟ γεννημένος στις 23 Σεπτεμβρίου του 1956, Πάολο Ρόσι, ήταν πρώην διεθνής Ιταλός ποδοσφαιριστής. Σημαντικότερη επιτυχία του υπήρξε η κατάκτηση του Παγκοσμίου Κυπέλλου το 1982 με την Ιταλία και η ανάδειξή του σε πρώτο σκόρερ και καλύτερο παίκτη στην ίδια διοργάνωση.\nΞεκίνησε την καριέρα του στην Κόμο και συνέχισε στη Λανερόσι Βιτσέντσα με την οποία κέρδισε την άνοδο στην πρώτη κατηγορία του πρωταθλήματος το 1977, ενώ την επόμενη χρονιά ήταν πρώτος σκόρερ της Seria Α με 24 γκολ.\nΣύντομα κλήθηκε στην Εθνική Ιταλίας και αγωνίστηκε στο Παγκόσμιο Κύπελλο του 1978 σημειώνοντας τρία τέρματα.\nΟι πολύ καλές εμφανίσεις του βραβεύτηκαν με την ασημένια μπάλα της διοργάνωσης ως δεύτερου καλύτερου παίκτη.\nΤο σκάνδαλο στοιχημάτων\nΤο 1980 η καριέρα του πέρασε μεγάλη κρίση, όταν τιμωρήθηκε με τριετή αποκλεισμό λόγω συμμετοχής του σε σκάνδαλο στοιχημάτων αν και ο ίδιος το αρνήθηκε. Τελικά, η ποινή του μειώθηκε σε δύο χρόνια, κάτι που του επέτρεψε να επανέλθει στην ενεργό δράση.\nΤο Μουντιάλ του 1982\nΞανακλήθηκε στην εθνική και πήρε μέρος στο Παγκόσμιο Κύπελλο του 1982 στην Ισπανία, παρά την επιφυλακτικότητα σχετικά με την κατάσταση του λόγω της μακροχρόνιας αποχής.\nΣτην πρώτη φάση των ομίλων οι εμφανίσεις του ήταν μέτριες (όπως και της ομάδας) χωρίς να πετύχει ούτε ένα τέρμα, ενώ η Ιταλία έφερε τρεις ισοπαλίες.\nΣτη δεύτερη φάση η Ιταλία προκρίθηκε μόλις ως τρίτη και κλήθηκε να αντιμετωπίσει τις δύο μεγάλες Νοτιοαμερικάνικες δυνάμεις, Βραζιλία (3η στο προηγούμενο Παγκόσμιο Κύπελλο) και την πρωταθλήτρια Αργεντινή.\nΡόσι και Ιταλία αναγεννήθηκαν ξεκινώντας με την πρώτη νίκη στη διοργάνωση εναντίον της Αργεντινής του Μαραντόνα με 2-1 και στη συνέχεια αντιμετώπισαν τη Βραζιλία που ερχόταν από τέσσερις σερί νίκες και εντυπωσιακές εμφανίσεις.\nΣτις 5 Ιουλίου στη Βαρκελώνη πραγματοποιήθηκε μία από τις καλύτερες συναντήσεις στην ιστορία των Παγκοσμίων Κυπέλλων με το Ρόσι να ανοίγει το σκορ, ο Σώκρατες να ισοφαρίζει, ο Ρόσι ξαναχτυπά πάλι αλλά ξανά αυτό δεν είναι αρκετό μέχρι που εκμεταλλευόμενος άλλη μια ολιγωρία της βραζιλιάνικης άμυνας σημείωσε το τρίτο του τέρμα δίνοντας την πρόκριση στην Ιταλία με 3-2.\nΣτον ημιτελικό απέναντι στη Πολωνία συνέχισε να βρίσκει στόχο πετυχαίνοντας δύο γκολ.\nΑπέναντι στην Πολωνία AP Photo\nΣτον τελικό άνοιξε το σκορ και έτσι αναδείχθηκε πρώτος σκόρερ με έξι γκολ οδηγώντας την Ιταλία στην κατάκτηση του τίτλου.\nΗ Ιταλία πανηγυρίζει το Μουντιάλ του 1982 AP Photo\nΣυνέχισε την καριέρα του στη Γιουβέντους και κατά τη διάρκεια της αγωνιστικής περιόδου 1982–83, η ομάδα τερμάτισε δεύτερη στο πρωτάθλημα και κέρδισε το Κύπελλο με το Ρόσι να σημειώνει πέντε γκολ. Βοήθησε επίσης τη Γιουβέντους να φτάσει το 1983 στον τελικό του Κυπέλλου Πρωταθλητριών στην Αθήνα, χωρίς όμως να κατακτήσει το τρόπαιο απέναντι στο Αμβούργο (0-1). Τελείωσε τη διοργάνωση ως πρώτος σκόρερ με έξι γκολ.\nΚατά τη διάρκεια της αγωνιστικής περιόδου 1983–84, κέρδισε τον δεύτερο τίτλο πρωταθλήματος με το σύλλογο, σημειώνοντας 13 γκολ, όπως επίσης κατέκτησε το Κύπελλο ΟΥΕΦΑ 1983–84 και το Ευρωπαϊκό Σούπερ Κύπελλο.\nΤην τελευταία του χρονιά με τον σύλλογο, ο Ρόσι τελικά κέρδισε το μεγάλο Ευρωπαϊκό Κύπελλο το 1985 στον τελικό των Βρυξελλών απέναντι στη Λίβερπουλ.\nΑργότερα αγωνίστηκε στη Μίλαν και στη Βερόνα.\nΜε την Σκουάντρα Ατζούρα αγωνίστηκε 48 φορές και πέτυχε 20 γκολ. Με 9 τέρματα είναι πρώτος σκόρερ της Εθνικής Ιταλίας σε τελικές φάσεις Παγκοσμίου Κυπέλλου μαζί με τον Ρομπέρτο Μπάτζο και τον Κριστιάν Βιέρι.\nΣτις εκλογές της IFFHS για την ανάδειξη των κορυφαίων του 20ού αιώνα ψηφίστηκε 40ος Ευρωπαίος.\nΤο 2004 συμπεριλήφθηκε από τον Πελέ στο FIFA 100 ως ένα από τους 125 καλύτερους εν ζωή παίκτες.


"Στο σφυρί" και η ΕΥΔΑΠ; | ΒΑΘΥ ΚΟΚΚΙΝΟ\nHome » Πολιτική » "Στο σφυρί" και η ΕΥΔΑΠ;\n"Στο σφυρί" και η ΕΥΔΑΠ;\nΑπό ciaoant1 , Τετάρτη, 31 Μαρτίου 2010 | 1:14 μ.μ.\nΠρόσφατα είχαμε δει την πολυεθνική Suez να αποκτά μερίδιο στην ΕΥΔΑΠ, με το κράτος μάλιστα να ετοιμάζεται να δώσει σε μεγάλους ομίλους ακόμα μεγαλύτερο κομμάτι.\nΈχουμε μια νέα εξέλιξη, καθώς η Suez ανακινεί το θέμα - ιδού απόσπασμα από χθεσινό ρεπορτάζ της "Ημερησίας":\nΑνώτατο στέλεχός της επισκέφθηκε πρόσφατα τη νέα διοίκηση της ΕΥΑΘ και συναντήθηκε με τον διευθύνοντα σύμβουλο Ν. Παπαδάκη. Όπως είπε ο τελευταίος, σε συνάντηση με τους δημοσιογράφους, ο εκτελεστικός αντιπρόεδρος της Suez Environment P. Andrade του μετέφερε πως δεν ενδιαφέρονται να επενδύσουν στην ΕΥΑΘ, εάν δεν έχουν το management. Οι Γάλλοι διατηρούν ποσοστό άνω του 5% της ΕΥΑΘ και αναμένεται να παραστούν στην ετήσια τακτική γενική συνέλευση της επιχείρησης τον Ιούνιο।\nΗ Suez είναι μία από μια χούφτα εταιρείες που ασχολούνται με την εκμετάλλευση του νερού, και όπως μαθαίνουμε σε ένα ενδιαφέρον άρθρο επί του θέματος:\n"...εκρηκτική ανάπτυξη την τελευταία δεκαετία ενός μικρού αριθμού ιδιωτικών επιχειρήσεων (με κυρίαρχες βασικά τρεις) που δραστηριοποιούνται στον τομέα του νερού, ελέγχουν περίπου το 5%, τροφοδοτούν περίπου 300 εκατομμύρια «πελάτες» και που οι αναλυτές προβλέπουν ότι στα επόμενα 15 έτη αναμένεται να ελέγξουν 65 έως 75% των δημόσιων υδάτινων έργων.\nΤον Ιανουάριο του 2003 οι αρχές της Ατλάντα αποφάσισαν να διακόψουν τη μεγαλύτερη σύμβαση ιδιωτικοποίησης νερού στις ΕΙΠΑ που έγινε το 1998 και διαφημίστηκε ως "πρότυπο". Άντ' αυτού το φιάσκο στην Ατλάντα με την ιδιωτική επιχείρηση να αυξάνει σημαντικά την τιμή του νερού, να ζητάει συνεχώς περισσότερες επιχορηγήσεις, να χρεώνει στην πόλη εργασίες που δεν έχει πραγματοποιήσει, και να παραμελεί συστηματικά την συντήρηση και τον εκσυγχρονισμό καθώς και τις παραβιάσεις της περιβαλλοντικής νομοθεσίας η περίπτωση αυτή χρησιμεύει πλέον ως παράδειγμα αποφυγής όπως και οι αντίστοιχες του Μπουένος Αύρες (Αργεντινή), της Μανίλα (Φιλιππίνες) κ.α"\nΕδώ μπορείτε να βρείτε και μια πολύ καλή παρουσίαση του τι έγινε στη Βολιβία όταν ιδιωτικοποιήθηκε το νερό, ενώ εδώ δείτε και ένα σύντομο βίντεο, όπου στέλεχος της πολυεθνικής Nestle που δραστηριοποιείται (μεταξύ άλλων) στο εμφιαλωμένο νερό, υποστηρίζει ότι η πρόσβαση σε νερό δεν είναι δικαίωμα, αλλά κάτι που αγοράζεται και πουλιέται (πολύ βολική άποψη αν θέλεις να βγάλεις λεφτά εκμεταλλευόμενος τη δίψα):


Πως θα βάλεις&8230 μπροστά με καλώδια\nΔιαβάστηκε από 6645 αναγνώστες - Ημερομηνία δημοσίευσης: 9/7/2019\nΕκκίνηση μόνο με 2 καλώδια φόρτισης! Δες τώρα πως!\nΧρησιμοποίησε τα καλώδια με το κατάλληλο πάχος/μήκος και δαγκάνες έτσι ώστε να εφαρμόζουν όπως πρέπει!\nΣύνδεση θετικού με θετικό και αρνητικού με αρνητικό πόλο.\nΑφήστε την μπαταρία να δουλέψει πριν χρησιμοποιήσετε κάτι ηλεκτρονικό, όπως κλιματισμό.\nΝα έχετε μαζί σας φορτιστή για να μη χρειαστεί δεύτερο αυτοκίνητο!\nΜία εναλλακτική πηγή παραγωγής ηλεκτρικής ενέργειας είναι και τα φωτοβολταϊκά στοιχεία. Στο εμπόριο μπορείς να βρεις τέτοιου είδους συσκευές φόρτισης, με τις οποίες μπορείς να φορτίσεις την μπαταρία του αυτοκινήτου σου, χωρίς να χρειάζεσαι ένα δεύτερο αυτοκίνητο με φορτισμένη μπαταρία.


Δώρα & νικητές - Frezyland\nΓίνετε κι εσείς μέλος της Frezyland και μπορεί να είστε o επόμενος #SUPERPARENT! Μάθετε πόσους πόντους έχετε συγκεντρώσει και ανακαλύψτε τους 3 νικητές του μήνα. [...]\nΘέλετε να γίνετε κι εσείς #SUPERPARENT;\nΜαζέψτε πόντους μέχρι 31 Ιουλίου και μπείτε στην κλήρωση για να διεκδικήσετε:\nFrezyderm Προϊόντα περιποίησης για τον γονιό και το παιδί!\nFrezyderm δώρα για την περιποίηση του μωρού ή παιδιού σας.\nΔώρο μάρσιπος μεταφοράς STOKE και προϊόντα περιποίησης Frezyderm για το παιδί\nΠροϊόντα περιποίησης για το παιδί\nΗ Frezyland αποτελεί μια ιδιαίτερα δραστήρια και ζωντανή κοινότητα, η οποία αναγνωρίζει τον περιορισμένο σας χρόνο και γι’ αυτό επιβραβεύει τους πιο ενεργούς και δραστήριους γονείς. Θέλετε να γίνετε ο επόμενος Super Parent; Εγγραφείτε κι εσείς στον όμορφο κόσμο μας, ανακαλύψτε τις διαφορετικές ενέργειες που μπορείτε να πραγματοποιήσετε στην κοινότητα της Frezyland και απολαύστε πολλά προνόμια και εκπλήξεις. Συγκεκριμένα, με την εγγραφή σας στη Frezyland αμέσως κερδίζετε πόντους επιβράβευσης. Ο σκοπός είναι κάθε μήνα να συγκεντρώνετε όσους περισσότερους πόντους μπορείτε, μιας και κάθε μήνα 3 ενεργοί γονείς επιβραβεύονται με διάφορα προνόμια και δώρα. Ανακαλύψτε στην ενότητα «Γονείς του μήνα» την κατάταξή σας και ποιος ξέρει; Μπορεί ο επόμενος Super Parent του μήνα να είστε εσείς!


Πως να αποφύγω περιπέτειες σε ανακαίνιση σπιτιού\nΠολύ συχνά προκύπτουν περιπέτειες σε ανακαίνιση σπιτιού. Στην συνέχεια του προηγούμενου βίντεο τι πρέπει να γνωρίζω για να αποφύγω περιπέτειες και αδιέξοδα σε μία ανακαίνιση, συνηθισμένο φαινόμενο.\nΕίχαμε μιλήσει και στο προηγούμενο βίντεο στη συνέχεια του οποίου είναι αυτή για μερικές, αρκετές ανακαινίσεις. Για ένα συχνό φαινόμενο που παρατηρείται στις ανακαινίσεις. Το θέμα είναι ότι πάρα πολλές ανακαινίσεις ξεκινάνε αλλά δεν ολοκληρώνονται ποτέ. Και είχαμε εξηγήσει ότι σε ένα μεγάλο βαθμό υπάρχουν πολλά αίτια για τα οποία κάποιες ανακαινίσεις δεν ολοκληρώνονται. Λόγω ότι υπάρχει κάποια εμπλοκή κατά την διάρκεια των εργασιών μεταξύ του ιδιοκτήτη και των συνεργείων ή του εργολάβου κλπ. Και είχαμε εξηγήσει ότι κεντρικό ρόλο πολύ σημαντικό αν θέλετε για να ολοκληρωθεί ομαλά και καλά μια ανακαίνιση είναι η σύμβαση η οποία υπογράφεται μεταξύ του ιδιοκτήτη και της εταιρείας των συνεργείων ή οτιδήποτε.\nΗ σύμβαση αυτή να είναι περιληπτική να είναι λεπτομερειακή και να περιγράφει τα πάντα. Και την παρά μικρή καρφίτσα που θα μπει με λεπτομέρεια να περιγράφει. Δηλαδή τα ποιοτικά και τεχνικά χαρακτηριστικά των υλικών. Παρομοίως και των προϊόντων, την αξία, τις τιμές των προϊόντων τα οποία θα τοποθετηθούν. Και κατά αυτό τον τρόπο εάν και εφόσον περιγράφονται τα πάντα σαφώς δεν υπάρχει, αν θέλετε δυνατότητα. Δεν υπάρχει πεδίο για να υπάρξει κάποια διαφωνία. Και σαφώς σε αυτές τις περιπτώσεις οι ανακαινίσεις ξεκινούν ομαλά και ολοκληρώνονται ομαλά. Αυτό είχαμε πει ήταν ένα βασικό σημείο που πρέπει να προσεχτεί από την πλευρά του ιδιοκτήτη. Η αναλυτική και σαφής περιγραφή των υποχρεώσεων για αυτό λέγεται και συγγραφή υποχρεώσεων. Των υποχρεώσεων που έχει ο κατασκευαστής απέναντι στον ιδιοκτήτη.\nΑπαιτήσεις ανακαίνισης σπιτιού\nΝα πούμε όμως και κάτι άλλο σημαντικό που παρατηρείται στις ανακαινίσεις. Συμβαίνει είτε κατά την διάρκεια των εργασιών είτε μετά το τέλος των εργασιών ανακαίνισης. Σε πολλές περιπτώσεις εμφανίζονται επιπλέον απαιτήσεις. Σε ανακαινίσεις από συνεργεία από εργολάβους κάποιες ή στο τέλος των εργασιών. Προκύπτουν κάποιες έξτρα απαιτήσεις οι οποίες δεν περιλαμβάνονται στην αρχική συμφωνία που είχε γίνει με τον ιδιοκτήτη όταν ξεκίνησε η ανακαίνιση του σπιτιού. Και βέβαια σε αυτές τις περιπτώσεις το βλέπουμε. Συμβαίνει αρκετές φορές ο ιδιοκτήτης έκπληκτος απευθύνεται σε όποιον έχει αυτά τα αιτήματα, υπό την έννοια ότι δεν είχαμε συμφωνήσει κατά τη συμφωνία για την ανακαίνιση.\nΥποχρεώσεις του ιδιοκτήτη στην ανακαίνιση σπιτιού\nΔηλαδή δεν είχαμε κάνει κάποια συμφωνία από την αρχή για αυτές τις απαιτήσεις. Με άλλα λόγια πως εμφανίζονται και πως προβάλλονται αυτές οι απαιτήσεις ανακαινίσεων. Συνήθως η απάντηση που παίρνει είναι ότι ναι βέβαια δεν το είχαμε πει στην αρχική συμφωνία αλλά κάποιες υποχρεώσεις του ιδιοκτήτη προβλέπονται από την νομοθεσία. Βεβαίως και εφόσον προβλέπεται από την νομοθεσία δεν είναι και βέβαια για απαραίτητο να περιγράφεται στην αρχική συμφωνία. Σε αυτές τις περιπτώσεις ενδεχομένως, κατά περίπτωση είναι αυτό οι απαιτήσεις αυτές να είναι και βάσιμες και νόμιμες. Σε άλλες περιπτώσεις θα είναι κατά στρέβλωση της νομοθεσίας περί ανακαίνισης σπιτιών. Εκεί θεωρώντας ότι κάπου έχουν δίκαιο να διεκδικούν και απαιτούν κάποια επιπλέον ποσά.\nπως να αποφύγω περιπέτειες και αδιέξοδα σε μία ανακαίνιση\nΕκπλήξεις για τον ιδιοκτήτη του σπιτιού\nΣε κάθε περίπτωση ο ιδιοκτήτης βρίσκεται έκπληκτος σε κάποιες καινούργιες οικονομικές υποχρεώσεις. Δυστυχώς οι οποίες δεν είχε προϋπολογίσει από την αρχή. Δεν τον είχε ενημερώσει κανένας. Και όταν στην συνέχεια ακούει ναι μεν αυτές οι οικονομικές υποχρεώσεις δεν περιλαμβάνονται στην αρχική συμφωνία αλλά προβλέπονται από την νομοθεσία. Σαφώς ενδεχομένως όπως προείπα ότι ενδεχομένως να είναι και βάσιμες και νόμιμες. Όμως βρίσκεται αντιμέτωπος απέναντι σε καινούργιες οικονομικές υποχρεώσεις στις οποίες δεν τις είχε προϋπολογίσει. Ο ιδιοκτήτης του ανακαινιζόμενου σπιτιού σε αυτές τις περιπτώσεις πέφτει από τα σύννεφα. Εάν και εφόσον βεβαίως δημιουργούνται τέτοια φαινόμενα εκεί δημιουργούνται έξτρα περιπέτειες και αδιέξοδα. Υπό αυτή την έννοια το θέτω αν θέλετε σαν κάτι το οποίο συμβαίνει.\nΠεριπτώσεις απαιτήσεων ανακαίνισης\nΛόγω της θέσης και της ιδιότητας μου δεν μπορώ να επεκταθώ σε περισσότερες λεπτομέρειες. Το θέτω όμως υπόψιν των ιδιοκτητών ότι παίζει και αυτό. Να το πούμε στην καθομιλουμένη παίζουν και αυτές οι περιπτώσεις απαιτήσεων ανακαίνισης. Ούτως ώστε να είναι αν θέλετε υποψιασμένος και να προσέξει όταν γίνεται η συγγραφή υποχρεώσεων και υπογράφονται οι υποχρεώσεις. Βεβαίως υποχρεώσεις και του ιδιοκτήτη αλλά και του εργολάβου. Αλλά και οποιοσδήποτε αναλάβει το έργο αν θέλετε. Αυτή η γραπτή συμφωνία να είναι τόσο αναλυτική ούτως ώστε να περιγράφει και την παραμικρή λεπτομέρεια.\nΠώς κάνουμε εμείς την ανακαίνιση σπιτιού\nΓια να πάμε στο δια ταύτα στις δικές μας ανακαινίσεις σπιτιών. Ας επιμείνουμε στο πως λειτουργούμε εμείς. Υπό την έννοια αυτή μπορώ να πω, πότε δεν μας έχει βγει ας πούμε κάποια περιπέτεια ή κάποιο πρόβλημα με τους ιδιοκτήτες. Επαναλαμβάνουμε τις ανακαινίσεις όπως θα δείτε αν θέλετε και στην ιστοσελίδα μας στα σχόλια των πελατών μας. Ρίξτε μια ματιά στα σχόλια των ιδιοκτητών. Εκεί θα δείτε που είναι σε on line. Δηλαδή πολύ ελεύθερα εκφράζεται ο ιδιοκτήτης το πως τα πήγε με την Enfe.gr. Εκεί βλέπετε και πόσο ευχαριστημένοι είναι οι ιδιοκτήτες. Επίσης παράλληλα δείχνουμε το τι έχουμε κάνει, τι έχουμε αλλάξει, τι προϊόντα έχουμε τοποθετήσει κλπ.\nΙδιοκτήτες που μας εμπιστεύθηκαν την ανακαίνιση του σπιτιού τους\nΕκεί λοιπόν φαίνεται ότι οι ιδιοκτήτες οι οποίοι μας εμπιστεύονται αν θέλετε την ανακαίνιση τους, στο τέλος βγαίνουν πολύ ευχαριστημένοι. Και πολύ αν θέλετε πρόσχαροι. Έτσι πρόθυμοι να βγουν στο βίντεο να πουν για εμάς. Έχουν τη διάθεση να πουν τις λεπτομέρειες των ανακαινίσεων. Να δείξουν έτσι με περηφάνια το αποτέλεσμα της ανακαίνισης. Παρουσιάζουν το πόσο καλή ήταν η ανακαίνιση. Δείχνουν το πόσο τους άρεσε ας πούμε τα προϊόντα που τοποθετήσαμε. Μπορείτε να τα δείτε στην ιστοσελίδα μας αν θέλετε στο κεφάλαιο και στην πρώτη σελίδα που έχουμε τα σχόλια των πελατών μας.\nΔίνουμε μεγάλη βαρύτητα στη σύμβαση ανακαίνισης\nΓιατί όμως συμβαίνει αυτό και γιατί δεν έχουμε καμία εμπλοκή και γιατί δεν έχουμε κάποια περιπέτεια αν θέλετε, που ποτέ δεν μας έχει συμβεί, πολύ απλά για τον εξής λόγο: Ότι η σύμβαση που υπογράφουμε αν θέλετε με τον κάθε ιδιοκτήτη, αν θέλετε καταρχήν σε όγκο είναι από 70 σελίδες και πάνω, θα μου πείτε καταναλώνετε μελάνι; Όχι δεν καταναλώνουμε μελάνι. Θα θέλουμε να διασφαλίσουμε και εμάς αλλά και τον ιδιοκτήτη εάν και εφόσον μέσα στην γραπτή συμφωνία αυτή περιλαμβάνονται με την παραμικρή λεπτομέρεια. Περιλαμβάνει τι υλικά και τι προϊόντα θα τοποθετηθούν στην ανακαίνιση και ποια είναι η χρηματική αξία τους. Αναφέρει ποιες είναι οι τεχνικές και ποιοτικές προδιαγραφές των προϊόντων που θα τοποθετηθούν. Εάν περιλαμβάνονται και ποια είναι η αξία τους αν θέλετε.\nΗ σύμβαση ανακαίνισης περιλαμβάνει τα πάντα\nΠεριλαμβάνονται λοιπόν τα πάντα. Κατά συνέπεια δεν υπάρχει πεδίο αν θέλετε στην συνέχεια κατά την διάρκεια της εκτέλεσης των εργασιών. Δεν υπάρχει κάποιο πεδίο ούτως ώστε να υπάρξει κάποια συμφωνία. Φροντίζουμε ώστε να μην υπάρχει κάποιο κενό ή κάποια ασάφεια η οποία να ερμηνεύεται από μεν τον ιδιοκτήτη έτσι από δε την εταιρεία. Και κατά συνέπεια να προκύπτουν ασυμφωνίες και αδιέξοδα. Γιατί περιγράφονται τα πάντα αυτό είναι το Α και το Ω αν θέλετε για να τελειώσει, να αρχίσει και να τελειώσει μία ανακαίνιση. Και βεβαίως τελειώνοντας να μείνουν ικανοποιημένοι αν θέλετε και τα δύο μέρη.\nΑπό την αρχή μέχρι το τέλος της ανακαίνισης\nΑπό την πλευρά την δικιά μας έτσι βλέποντας την διαδρομή μέχρι τώρα μπορώ να πω ότι οι σχέσεις αν θέλετε με τους ιδιοκτήτες ξεκινάνε στην αρχή σαν μια απλή γνωριμία σαν πρώτη επαφή και μέχρι το τέλος της ανακαίνισης οι σχέσεις γίνονται πολύ πιο φιλικές αν θέλετε. Για τους λόγους τους οποίους προανέφερα. Και ολοκληρώνοντας την ανακαίνιση αυτό το οποίο μπορώ να πω ότι είναι κεφάλαιο και για μένα αν θέλετε και για την εταιρεία. Βεβαίως και το εννοώ αυτό είναι ότι οι ανθρώπινες σχέσεις οι οποίες δημιουργούνται κατά την διάρκεια μιας ανακαίνισης στο τέλος συνήθως δεν σταματάνε. Δημιουργείται μία σχέση φιλική υπό την έννοια ότι όλα πήγαν καλά. Ότι όλα ολοκληρώθηκαν καλά. Και είμαστε αμφότεροι ευχαριστημένοι. Δηλαδή και ο ένας και ο άλλος.\nΣωστή χημεία με τον ιδιοκτήτη του σπιτιού\nΚατά συνέπεια εάν υπάρξει κάποια χημεία αν θέλετε να πούμε μεταξύ του ιδιοκτήτη και του υποφαινόμενου εκεί η όποια σχέση, η όποια γνωριμία ότι αναπτύχθηκε κατά την διάρκεια της ανακαίνισης πολλές φορές έχει και συνέχεια ανθρώπους τους οποίους εξακολουθούμε να μένουμε φίλοι. Μπορεί να βρισκόμαστε στην πορεία. Στην συνέχεια να πίνουμε ένα κρασάκι, να συζητάμε δημιουργούμε. Και θέλω πάντα να δημιουργώ πολύ καλές σχέσεις σε αν θέλετε με τους ανθρώπους τους οποίους μου εμπιστεύτηκαν να τους ανακαινίσω το σπίτι τους. Και υπό την έννοια αυτή μου εμπιστεύτηκαν ότι θα κάνω μια πολύ υπεύθυνη εργασία.\nΠοτέ δεν κάνουμε επιφανειακή ανακαίνιση\nΔιότι η όποια ανακαίνιση να μην είναι επιφανειακή. Ίσως να μην είναι κάτι το οποίο με την πρώτη ματιά όταν θα μπει μέσα ο ιδιοκτήτης να φαίνεται μεν ωραίο αλλά στο βάθος να μην έχουν γίνει όλες αυτές οι επεμβάσεις και οι παρεμβάσεις. Ούτως ώστε το σπίτι ή ο χώρος ή ο επαγγελματικός χώρος στην συνέχεια να παρουσιαστούν προβλήματα. Διότι σε αυτή την περίπτωση βλέπετε και από τα βίντεο των εργασιών.\nVideo ανακαίνισης σπιτιού\nΠρόκειται για βιντεοσκόπηση εργασιών τα οποία έχουμε. Είναι δηλαδή αυτό που προανέφερα ότι στην γραπτή συμφωνία την οποία κάνουμε δεν είναι μόνο κείμενο. Περιλαμβάνονται και βίντεο μέσα που δείχνουν πως ακριβώς θα γίνει η εφαρμογή στην πράξη. Με άλλα λόγια δηλαδή περιγράφουμε όπως είπαμε υλικά, προϊόντα τα πάντα. Αλλά εκείνο το οποίο δεν μπορεί να γίνει γραπτώς είναι ο τρόπος εκτέλεσης των εργασιών. Καλά τα υλικά, καλά τα προϊόντα. Αλλά για να γίνει η εφαρμογή τους θα πρέπει ο τεχνίτης ο οποίος κάνει την εφαρμογή να είναι και έμπειρος και να γνωρίζει.\nΛοιπόν σε αυτές τις περιπτώσεις έχουμε και βίντεο εφαρμογής τα οποία π.χ λέμε πως θα τοποθετηθούν τα πλακάκια. Πώς να γίνει η τοποθέτηση πλακιδίων ούτως ώστε να υπάρχει απόλυτη ίση επιπεδότητα. Με ποιο τρόπο να τοποθετήσετε τα πλακάκια ώστε οι ακμές τους να μην προεξέχουν το ένα από το άλλο ούτε στο 1/10 του χιλιοστού. Και αυτό λοιπόν με βίντεο εφαρμογής το οποίο το έχουμε μέσα στην συγγραφή υποχρεώσεων. Περιγράφουμε και βλέπουμε στην πράξη πως ακριβώς επιτυγχάνουμε να διασφαλίσουμε π.χ. ίση επιπεδότητα στα πλακάκια και να μην πατάς και να μην σκοντάφτεις. Εδώ μπορείτε να μάθετε περισσότερα για την τοποθέτηση πλακιδίων.\nΛεπτομέρειες της ανακαίνισης σπιτιού\nΆρα έχουμε καλύψει όλες τις λεπτομέρειες της ανακαίνισης σπιτιού. Και δεν υπάρχει δυνατότητα, δεν υπάρχει πεδίο, περιθώριο ασυμφωνίας. Δεν μπορεί να συμβεί όπως προκύπτει όπως βγαίνει σε πολλές των περιπτώσεων ανακαίνισης. Και ειδικότερα σας είπα ότι αυτό το βλέπουμε διότι ένα μεγάλο ποσοστό τις ανακαινίσεις τις οποίες αναλαμβάνουμε είναι ανακαινίσεις οι οποίες έχουν μείνει στην μέση. Συνεπώς εκεί μας καλούν οι ιδιοκτήτες να ολοκληρώσουμε αν θέλετε την ανακαίνιση. Εδώ μπορείτε αν δείτε ένα άρθρο μας που αναφέρεται στην επικόλληση πλακιδίων.\nΚαι εκεί βλέπουμε στην συζήτηση που κάνουμε επάνω για ποιον τρόπο υπήρχε εμπλοκή το τι έγινε στην ανακαίνιση. Γιατί προέκυψε ασυμφωνία, γιατί προέκυψε αδιέξοδο κλπ. Υπό αυτή την έννοια και από την θέση αυτή θεωρήσαμε ότι είναι σωστό ότι είναι πρέπων να ενημερώσουμε αν θέλετε και τους ιδιοκτήτες στο τι πρέπει να προσέχουν, τι πρέπει να γνωρίζουν. Πως ακριβώς πρέπει να λειτουργήσουν. Με ποιο τρόπο ακριβώς θα πρέπει να περιέχει η συμφωνία με τα συνεργεία ή με τις εταιρείες ανακαίνισης. Ούτως ώστε να μην προκύψουν περιπέτειες και αδιέξοδα κατά την διάρκεια και πριν βέβαια την ολοκλήρωση της ανακαίνισης.


Οι «απειλές» της κυβέρνησης κατά της διασκέδασης ! Αναμένεται διάγγελμα από τον Κυριάκο Μητσοτάκη για περιορισμούς ! - Το Γαϊδούρι - Ειδήσεις Με Γαιδουρινή Ματιά !\nΟι «απειλές» της κυβέρνησης κατά της διασκέδασης ! Αναμένεται διάγγελμα από τον Κυριάκο Μητσοτάκη για περιορισμούς !\nΣε κατάσταση συναγερμού βρίσκεται η κυβέρνηση, η οποία εξετάζει καθημερινά από μηδενική βάση τα δεδομένα που ανακύπτουν και προσπαθεί να βρει τρόπους για να αποτρέψει ένα μεγάλο κύμα κορωνοϊού στη χώρα.\nΟ Κυριάκος Μητσοτάκης θα έχει το πρωί της Δευτέρας (3/8) τηλεδιάσκεψη με τους Σωτήρη Τσιόδρα, Βασίλη Κικίλια και Νίκο Χαρδαλιά και θα στείλει αυστηρή προειδοποίηση, καταρχάς σε όλους τους εμπλεκόμενους για την αυστηρή τήρηση αλλά πρωτίστως για την επιτήρηση των μέτρων.\nΑν δεν υπάρξει συμμόρφωση, δεν αποκλείεται εντός των επόμενων ημερών να υπάρξει διάγγελμα του πρωθυπουργού για να υπενθυμίσει στους πολίτες ότι θα πρέπει να συνεχίσουν να τηρούν ευλαβικά τα μέτρα για τήρηση αποστάσεων, τήρηση των μέτρων ατομικής υγιεινής και φυσικά τη χρήση της μάσκας.\nΣε κάθε περίπτωση η κυβέρνηση φαίνεται αποφασισμένη να λάβει οποιοδήποτε πρόσθετο περιοριστικό μέτρο χρειαστεί, προκειμένου να ανακοπεί η εξάπλωση του κορωνοϊού στην κοινότητα.\nΣε πρώτο πλάνο είναι οι ευπαθείς ομάδες, και εδώ εφόσον ισχύσει το άσχημο σενάριο αύξησης κρουσμάτων εξετάζεται, σύμφωνα με πληροφορίες, η επαναφορά των γραπτών μηνυμάτων από τα κινητά.\nΟι «απειλές» της κυβέρνησης κατά της διασκέδασης ! Αναμένεται διάγγελμα από τον Κυριάκο Μητσοτάκη για περιορισμούς ! Reviewed by Το Γαϊδουρι on Κυριακή, Αυγούστου 02, 2020 Rating: 5


Το Αφηρημένο Blog: Σκίτσα: Η συνάντηση Μητσοτάκη - Ερντογάν στο Λονδίνο\nΗ συνάντηση του Έλληνα πρωθυπουργού Κυριάκου Μητσοτάκη με τον Τούρκο Πρόεδρο Ταγίπ Ερντογάν σήμερα το απόγευμα στο Λονδίνο, αμέσως μετά το τέλος της Συνόδου Κορυφής του ΝΑΤΟ, σε 5 σκίτσα:\nΕπάνω αριστερά: Συζήτηση με βάση το διεθνές δίκαιο που ζητά ο Μητσοτάκης ή με βάση το δίκαιο του ισχυρού (των όπλων) που θέλει ο Ερντογάν; Σκίτσο του Ηλία Μακρή στην "Καθημερινή"\nΤο θερμό επεισόδιο είναι σαν το ...χαμάμ, λέει ο Ερντογάν στο Μητσοτάκη. Σκίτσο του Δημήτρη Χαντζόπουλου στην "Καθημερινή":\nΗ συζήτηση για τη δική μας υφαλοκρηπίδα! Σκίτσο του Αντώνη Νικολόπουλου (Soloup):\nΠατριωτάκια από την ...Κρήτη! Σκίτσο του Ανδρέα Πετρουλάκη στην "Καθημερινή":\nΟ Μητσοτάκης με τον Ερντογάν με τις εθνικές τους ενδυμασίες! Σκίτσο του Δημήτρη Χαντζόπουλου στην "Καθημερινή" (της επόμενης ημέρας, που προσθέσαμε):\nΚαι ένα ρεπορτάζ της συνάντησης (από το ΑΠΕ-ΜΠΕ):\nΣύμφωνα με πληροφορίες έγινε μια ανοιχτή και ειλικρινής συζήτηση με τον Έλληνα πρωθυπουργό να ξεκαθαρίζει πως η συμφωνία Τουρκίας - Λιβύης είναι μια συμφωνία νομικά άκυρη που προσθέτει βαθμούς περιπλοκότητας σε μια ταραγμένη γειτονιά. Κατά τη συνάντηση έγινε εκτενής συζήτηση και για το προσφυγικό με τον Κυριάκο Μητσοτάκη να τονίζει στον Ταγίπ Ερντογάν ότι το τελευταίο διάστημα υπάρχει αλλαγή της στάσης της Τουρκίας, καθώς το τουρκικό λιμενικό δεν ανταποκρίνεται στα ελληνικά αιτήματα για περισυλλογή των μεταναστών που ξεκινούν από τα παράλια. Ο πρωθυπουργός επανέλαβε πάντως τη βούληση του, η Ελλάδα να στηρίξει τη συμφωνία Τουρκίας- ΕΕ.\nΣτη συνάντηση, εκ μέρους της ελληνικής αντιπροσωπείας, συμμετείχε εκτός των άλλων και ο υπουργός Εξωτερικών Νίκος Δένδιας καθώς και ο υπουργός Εθνικής Άμυνας Νίκος Παναγιωτόπουλος.


«Μπλόκο» της Παρτιζάν σε Πετσάρσκι για Άρη | BASKETBALL ARIS\nΑρχική Αρχική «Μπλόκο» της Παρτιζάν σε Πετσάρσκι για Άρη\nΠηγή: «Μπλόκο» της Παρτιζάν σε Πετσάρσκι για Άρη | SDNA\nΜερικές φορές νομίζω , πως οι ρεπόρτερ μας τα κανονίζουν , ο ένας να βγάζει την καλή είδηση και καπάκι , ο άλλος , να βγάζει την κακή…\nΠροηγούμενο άρθροΣτην τελική ευθεία η απόκτηση του Πετσάρσκι\nΕπόμενο άρθροΣτις προπονήσεις του Άρη επέστρεψε ο Μποχωρίδης\n9 Σεπτεμβρίου 2019 5:59 μμ\nΔεν πειραζει τουλαχιστον μενει ο Μποχωριδης οπως ειδα στο γκαζετα.\n9 Σεπτεμβρίου 2019 6:50 μμ\nΤο άρθρο καταλήγει έτσι πάντως…Δεν ξέρω αν προστέθηκε μετά. Ας ελπίσουμε οτι θα γίνει η μεταγραφή.\n9 Σεπτεμβρίου 2019 7:04 μμ\nΕντωμεταξύ χαιρόμαστε εμείς να έρθει ο Πετσάρσκι , αν του δώσει 15 λεπτά ο Σούλης εγώ θα είμαι εκστασιασμένος. Αυτός πάλι…δε νομίζω !\n9 Σεπτεμβρίου 2019 7:06 μμ\nEίτε παίξει 15 είτε 20 είτε 25 τα καλάθια του θα τα βάλει. Θα φανεί ο ίδιος. Θα ζεσταθεί απο το κόσμο. Θα στρώσει χαρακτήρα\n9 Σεπτεμβρίου 2019 7:16 μμ\n9 Σεπτεμβρίου 2019 7:43 μμ\nΓια αυτό που έγραψες για τους δημοσιογράφους “μας”.Μη νομιζεις.Να είσαι σίγουρος!


Χ.Θεοχάρης: Η Χαλκιδική θα στηριχθεί με επιπλέον προβολή για το 2021 – sofokleous10.gr\nΧ.Θεοχάρης: Η Χαλκιδική θα στηριχθεί με επιπλέον προβολή για το 2021\nΤη δέσμευση ότι η Χαλκιδική, όπως και οι άλλες περιοχές όπου ελήφθησαν επιπλέον μέτρα, θα στηριχθεί περισσότερο επικοινωνιακά και με μεγαλύτερη ένταση στο πλάνο τουριστικής προβολής για την επόμενη χρονιά, ανέλαβε μιλώντας στο Αθηναϊκό και Μακεδονικό Πρακτορείο Ειδήσεων ο υπουργός Τουρισμού Χάρης Θεοχάρης, μετά το πέρας της συνάντησης που είχε με τους φορείς της αυτοδιοίκησης και τους επαγγελματίες της Χαλκιδικής, η οποία πραγματοποιήθηκε στον Πολύγυρο.\n«Ακούσαμε την αγωνία των φορέων και επαγγελματιών του τουρισμού και της αυτοδιοίκησης και όλοι αναγνωρίζουμε ότι έγινε μια πολύ μεγάλη προσπάθεια αυτήν τη χρονιά και κάτω από δύσκολες συνθήκες. Σε ό,τι αφορά όμως, τις περιοχές που πήραν επιπλέον περιοριστικά μέτρα όπως η Χαλκιδική, υποσχέθηκα ότι θα στηρίξουμε το brand των περιοχών αυτών ακόμη περισσότερο στον τομέα της επικοινωνίας και της προβολής», τόνισε ο κ. Θεοχάρης.\nΑναφερόμενος στο άνοιγμα του τουρισμού και κάνοντας έναν απολογισμό, είπε ότι στην Ελλάδα χρησιμοποιήθηκαν ειδικά συστήματα που δεν υπήρχαν σε άλλες χώρες, παρόλα αυτά ήταν μια πρωτόγνωρη κατάσταση και η απότομη αύξηση των κρουσμάτων, όπως και η επιβάρυνση της επιδημιολογικής κατάστασης ανέτρεπε τα δεδομένα και άλλαζε τις αποφάσεις, κάτι το οποίο όμως τελικώς δείχνει τα αντανακλαστικά και την ετοιμότητα που είχε η κυβέρνηση.\nΕρωτηθείς για την κατάσταση της εικόνας των μεθοριακών σταθμών, που απασχολεί τους φορείς του τουρισμού στη Βόρεια Ελλάδα και έχει τεθεί ως ζήτημα προς επίλυση και σε παλαιότερες αναφορές, με αφορμή την κατάσταση που δημιουργήθηκε φέτος, ο υπουργός είπε ότι «υπάρχει συνεργασία με το υπουργείο Υποδομών για να έχουν οι συνοριακοί σταθμοί την εικόνα που ταιριάζει στην χώρα μας. Δεν είναι όλοι στην ίδια κατάσταση».\nΤην ίδια ώρα, τόνισε ότι αναφορικά με το 2021 δεν μπορεί να γίνει καμία πρόβλεψη όσο δεν υπάρχει κάποια σαφής εικόνα για την επιδημιολογική κατάσταση.\nΗ σύσκεψη με τους φορείς\nΝωρίτερα, στο πλαίσιο της συνάντησης ο πρόεδρος της Πανελλήνιας Ομοσπονδίας Ξενοδόχων Γρηγόρης Τάσιος, είπε ότι έγινε πολύ μεγάλη προσπάθεια και ότι ο ίδιος υπήρξε αυστηρός στην κριτική του αλλά και τα ξενοδοχεία ανταποκρίθηκαν σε όσα προέβλεπαν τα υγειονομικά πρωτόκολλα και πως το μέλημα τώρα είναι να στηριχθούν οι επιχειρήσεις για την επόμενη μέρα.\nΣε αυτήν την κατεύθυνση προσανατολίζεται και η Περιφέρεια Κεντρικής Μακεδονίας, όπως τόνισε ο τομεάρχης Τουρισμού Αλέξανδρος Θάνος, να στηρίξει δηλαδή τις επιχειρήσεις μέσα από την αξιοποίηση προγραμμάτων ΕΣΠΑ.\nΑπό την πλευρά του ο δήμαρχος Αριστοτέλη Στέλιος Βαλιάνος εξέφρασε την δυσαρέσκειά του για τον χειρισμό της κατάστασης στη Χαλκιδική, τονίζοντας την ανάγκη να υπάρξει συγκροτημένο σχέδιο διαχείρισης της τουριστικής κίνησης στο εξής».\nΔύο νέα προγράμματα στήριξης επιχειρήσεων από το ΕΣΠΑ στην Πελοπόννησο\nMε τον Κλάους Ρέγκλινγκ συναντήθηκε ο Αλέξης Τσίπρας\nΟικονομικό Φόρουμ Δελφών – Σταϊκούρας : Έξι παρεμβάσεις σε οικονομία και κοινωνία\nΠροκαταβολή φόρου: Πόσο θα μειωθεί – Όλα τα σενάρια\nΚοροναϊός : Τα μέτρα πρόληψης της ΑΑΔΕ για τους εργαζομένους της\nΠτώση 0,86% κατέγραψε το Χρηματιστήριο μετά τις πιέσεις στις τράπεζες\nΚοροναϊός : Τα μέτρα για την προστασία εργαζομένων\nΟ κοροναϊός οδηγεί την Αίγυπτο στο ΔΝΤ


Παναγιώτης - Ραφαήλ: Ξεπέρασαν τα 3,1 εκατ. οι δωρεές - Ηλεία Live!\nΠαναγιώτης - Ραφαήλ: Ξεπέρασαν τα 3,1 εκατ. οι δωρεές\n40.000 ευρώ η ανώτερη, λέει ο πατέρας - Την απέραντη ευγνωμοσύνη του εξέφρασε ο πατέρας του παιδιού\nΌσο το δυνατόν συντομότερα αναμένεται να ολοκληρωθεί η διεκπεραίωση των διαδικαστικών ζητημάτων, ώστε ο μικρός Παναγιώτης - Ραφήλ να ξεκινήσει το «ταξίδι ζωής» του για τις ΗΠΑ, για τη χορήγηση της γονιδιακής θεραπείας για τη νόσο της Νωτιαίας Μυικής Ατροφίας.\nΟ πατέρας του παιδιού, Γιώργος Γλωσσιώτης, μιλώντας στο Star Κεντρικής Ελλάδας εξέφρασε την απέραντη ευγνωμοσύνη του προς όλους για τη στήριξη στην οικογένεια και στον Παναγιώτη - Ραφαήλ.\nΜέχρι το πρωί της Τετάρτης 23 Οκτωβρίου τα χρήματα που είχαν συγκεντρωθεί στον ειδικό λογαριασμό ήταν 3.100.000 ευρώ. Μάλιστα, όπως διευκρίνισε ο κ. Γλωσσιώτης, τα χρήματα ξεκινούσαν από ένα ευρώ και έφτασαν μέχρι και τις 40.000.\nΞεκαθάρισε ότι δεν υπήρξε κατάθεση του 1 εκατ. ευρώ από άγνωστο ιδιώτη, όπως γράφτηκε, και ότι το μεγαλύτερο ποσό που κατατέθηκε ήταν 40.000 ευρώ.\nΈως 31 Οκτωβρίου θα ισχύουν οι κουμπαράδες, θα πραγματοποιηθούν οι προγραμματισμένες εκδηλώσεις και θα γίνεται συγκέντρωση χρημάτων μιας και εκτός της θεραπείας είναι τεράστιο το κόστος μεταφοράς του Παναγιώτη στη Βοστώνη και με ειδικό αεροπλάνο – ασθενοφόρο.\nΠηγή: Protothema.gr - Star.g\nTags Παναγιώτης - Ραφαήλ